
Mondotta : Gálffi Zsigmond igazgató. 


.. Az embernek lelki szükséglete, hogy a mult kárpitját fel- 
fellebbentse s a visszaemlékezés fényénél a letünt idők nagy em- 
bereit elvonultassa s az elmult nagy eseményeket rekonstruálja. 
. Lelki szükséglet ez nemcsak azért, mert a jelen a multon épül fel 
s az épület alapjának ismerete nélkül a tovább épités hibás irány- 
ban halad, hanem azért is, mert a mult nagy férfiainak munkás- 
sága, áldozatkészsége, egész élete biztatásul, iránytűül szolgál a mi 
szegény, a mai nyugtalan élet zavaros vizein hánykódó élet- 

. . hajónknak. 

.. — E lelki szükséglet kielégítését az unitárius multnak az ifjú- 
sággal való megismertetését, a letünt idők áldozatos, nagy unitá- 
riusainak példányképül való odaállitását szolgálta az a főtanácsi 
rendelkezés, amely az 1842. év februárjának 28.-i határozatával 
főgimnáziumunkban a ,jóltevők emlékünnep"-ét 5 évenkint rend- 
szeressé tette. 1842 junius hó 26-án folyt le a templomban az első 
ilyen emlékünnep, amelyen — amint az egykorú tudósítás mondja 
— , felváltólag az oskolai Ifjuság karéneklései és a helybeli nagy- 
tekintetü Zenekar (Conservatorium) innepélyes hangászatai között, 
rendkivül feles számu Ország Gyülési Tagok s más rangu diszes 
Hallgatók jelenlétében — — — Emlék Beszédek mondattak". 


1) A május 29-én tartott emlékünnep műsora ez volt: 1. , Tebenned 
biztunk . . ." közének. 2. Igazgatói megnyitó, 3. Emlékbeszédet tartott Kovácsi 
Antalról dr. Gál Kelemen tb. igazgató. 4. Énekelt az iljusági énekkar. 
5. Péterfi A.: , Jóltevőinkhez" c. versét szavalta Jakab J. VI. o. t. 6. Játszott 
az ifjusági zenekar. 7. Felügyelőgondnoki bezáró. 8. , Erős várunk..." közének. 


EZÉ 


Szet Shan c ké az zs 42 "28 


Jóltevők emlékünnepe a kolozsvári unitárius kollégiumban. 


Az 1848-ban fellobbant magyar szabadságharcnak s a Világos 
után következő elnyomatásnak szomorú éveiben feldulit ország- 
részek üszkös gerendáiról, elesett hősök és kivégzett vértanuk sir- 
hantjairól elszálltak a muzsák a hősi bujdosókkal s a jóltevők 
második emlékünnepét csak 21. év mulva, 1863 május hó 16-án 
tarthatták meg elődeink. Ettől az időtől kezdve azonban intézetünk 
5 évenkint rendesen lerótta kegyeletét és háláját jóltevőink iránt. 

Mert kicsiny és szegénnyé vált egyházunk multja nagy és 
gazdag olyan munkásokban, akik anyagi javaikat vagy szellemi és 
erkölcsi értékeiket ajánlották fel az egyház és intézményei meg- 
mentésére, megerősitésére, továbbfejlesztésére. Az anyagi adomá- 
nyok nyomán templomok, iskolák épültek, fejlődtek s az egyház 
megalkothatta azokat az intézményeket, amelyek Istentől kijelölt 
céljának elérésére, betöltésére keretül szolgáltak a multban és szol- 
gálnak a jelenben is. Aztán jöttek a szellemi jóltevők istenadta 
egyéniségükkel, tehetségükkel, értelmi és érzelmi kiválóságukkal, 
önzetlen és becsületes életmunkájukkal s ezeket a kereteket szel- 
lemi és erkölcsi tartalommal látták el: felépitették az unitárius 
egyház hatalmas szellemi és erkölcsi épületét. 

Egyik ilyen szellemi és erkölcsi jóltevőnknek, intézetünk hir- 
neves tanárának, igazgatójának, a szóval és tollal harcoló nagy 
pedagógusnak, az egyházi közigazgatás és a társadalmi élet örök- 
becsű munkásságú férfiának, néhai Kovácsi Antalnak, az unitárius 
köztudat melegszivű Kovácsi bácsijának emlékét vesszük körül ez 
alkalommal a kegyelet és hála érzelmeivel. Tanári, egyházi, társa- 
dalmi s általános emberi érdemeit méltóképpen fogja előtökbe tárni 
a tanitványi hála, kedves ifjúság. Nekem csak az a kérésem: tár- 
játok ki sziveteket, lelketeket, hogy annak gyommentes, tiszta tala- 
ján az emlékezés megtermékenyitő napsugara nyomán fakadjon fel 
és illatozzék a lélek legszebb virága: a kegyelet és a hála. 

Üdvözölve a mélyen tisztelt közönséget, különösen pedig 
kedves hozzátartozóival együtt a püspökné Öméltóságát, aki ünne- 
pelt jóltevőnkben édesatyja emlékét tiszteli, emlékünnepélyünket 
megnyitom s felkérem dr. Gál Kelemen tiszteletbeli igazgató urat 
emlékbeszédének megtartására. — 

JZTSÁLÁREÁRERBÁNKER 


Jóltevók eimlékünnepe a kolozsvári unitárius kollégiumban. 


Kovácsi Antal emlékezete.) 
(1820—1892.) 


Tíz esztendő óta nincs kínzóbb, testet, lelket emésztőbb pro- 
blémánk, mint az iskola. Annak a drága emlékű jóltevőnknek, 
kinek emlékezetét ünnepelni összegyűltünk, egy egész hosszú, ál- 
dásos munkásságú életen keresztül szintén egyetlen problémája 
volt: az iskola s az iskolán keresztül a nép oktatásának és vallás- 
erkölcsi miveltségének fejlesztése és emelése. Ez ad komoly idő- 
szerűséget a mi ünnepünknek, annak, hogy épen Kovácsi Antal 
tanárunk emlékezetét akarjuk ünnepelni. 

Emlékezzünk tehát róla, kollégiumunknak a mult század má- 
sodik felében egyik nagytekintélyű tanáráról, iskolaügyünk intéző- 
jéről, általában a magyar oktatásügynek egész Erdélyben egyik 
legnevesebb előharcosáról, Kolozsvár társadalmi és kulturális életé- 
nek általános szeretetben és nagyrabecsülésben részesülő alakjáról, 
jótékonysági akcióinak éltető, sugalló és fáradhatatlan vezetőjéről 
és a tanuló ifjuság páratlanul melegszívű barátjáról: mindnyájunk 
boldog emlékezetű , Kovácsi bácsi"-járól. 

Ma már kevesen vagyunk s napról-napra fogy azoknak a 
száma, akik hallgathattuk ennek a bölcs embernek a tanításait s 
érezhettük az egész lényéből kisugárzó melegség és jóság áldott 
és termékenyítő hatását. Ha igaz az, hogy a történelem az élet 
tanítómestere és hogy a jövő a multon épül fel, akkor nekünk, 
akik hivatásunkul érezzük, hogy az ifjuságban felébresszük a nem- 
zeti öntudatot s ne engedjük veszendőbe azokat a szellemi értéke- 
ket, melyeket népünk egy ezer esztendős élet küzdelmeiben kiter- 
melt és megőrizett, kötelességünk, hogy a küzdelmes mult alakjain 
és fáradozásainak szemléletén edződjünk erre a hivatásunkra. 

Kovácsi életének külső történetében nincs semmi rendkivüli. 
Életéről irásos emlék tőle semmi sem maradt. Csupán jó barátai, 
kartársai, tisztelői méltató sorait olvashatjuk róla. A Tanári Anya- 
könyvben Benczédi néhai tanárunk jellegzetesen erős és szálkás 
írásával csak annyit olvasunk, hogy született 0-Tordán s meghalt 
1892-ben. Aztán lapokat hagyott üresen, hogy majd Kovácsi saját- 
kezüleg beírja élettörténetét. Sajnos, ez a beírás elmaradt. 


1) E tanulmány egyes részei felolvastattak az 1930 május 29-én tartott 
Jóltevők emlékünnepélyén. 

f 
) 
Az iskolai értesítő ez évi folyamában névtelenül egy hozzá- 
értéssel megírt és meleg méltánylással tele rövid cikket olvasunk, 
mely a váratlanul bekövetkezett haláleset hatása alatt méltatja a 
tanári testület , nagyrabecsült tagjának" érdemeit. Kozma Ferenc a 
Család és Iskola ez évi folyamában rövid sorokban, de hálás lé- 
lekkel mutat rá, hogy gazdag tapasztalataival és emelkedett látó- 
körével a magyar népnevelés ügye egészséges fejlesztésének szó- 
vivői közé tartozott. 

Brassai bácsi az Unitárius Közlöny 1892. évfolyamában ír 
róla a tanító büszkeségével telt elismerő sorokat. Két tanítványa, 
Gvidó Béla és Pázsint Mihály, a szerető szívű embert, a szegény 
tanulót gyámolító tanárt jellemző apróságokat közölnek ugyanott. 
Behatóbb és szellemi ercképét nehány éles vonással kiemelő képet 
rajzol róla Péterfi Dénes a Keresztény Magvető 1893. évfolyam 
319—327. lapjain. Kőváry László Kovácsi Antal mint gyermek és . 
ifjú c. rajzol róla az Unitárius Közlönyben (1892. 21—22. I.) ked- 
ves képet egy néhány jellemző vonássai. Ennyi mindaz, amit róla 
irva találunk. Úgy érezzük, hogy mindez nem teszi fölöslegessé a 
következő sorokat. § 

Nem életének külső körülményei fontosak Kovácsi közéleti 
pályáján. S ha ezeket mégis rövid vonásokban és vázlatosan ide 
jegyezzük, csak a teljesség kedvéért tesszük. Hadd : mentsük meg 
még, amit lehet a feledéstől. 

Tordán született 1820 február 16-án. Atyja református pap i 
volt, anyja unitárius. Hatan voltak testvérek. Iskoláját a tordai uni- 
tárius algimnáziumban kezdette nagyon igénytelen, szegényes körül- 
mények között. Maga írja Reminiscentiáiban!) — mi ez, hol jelent 
meg, nem tudtam nyomára jönni —, hogy amikor a szalmazsák- 
jára tollal töltött derekaljat kapott, valóságos eseményszámba ment I 
a kis nebulók között. Innen a kolozsvári főiskolába kerül, melyet 
1840/41-ben kitünő eredménnyel végzett s mindjárt a latin nyelv 
köztanítójává, publicus praeceptorává nevezték ki.") A tarcsafalvi 
Pálffy-család költségén két évig Berlinben tanult s külföldi tanul- 
mányútja után hosszú ideig nevelősködött a családnál, valószinüleg 
azért, hogy anyagi támogatásáért érzett kötelezettségét lerója. 


$ 


) A kolozsvári unitárius kollégium 1891/92. évi értesítője, 
?) Téves az Ertesítő azon adata, hogy az 1842, évi korondi zsinat meg- 


választotta tanárnak s külföldre küldötte. A korondi zsinat 1841. augusztus - 
27-től volt. 

1852-ben a főiskola három felső osztályában alkalmaztatott tanár- 
. nak, de nevelői kötelezettsége még tartván, csak rendkivüli minő- 
. ségben. Az 1856. augusztus 28—30. kolozsvári főtanács jegyző- 
könyvének 26. pontja alatt olvassuk: Kovácsi Antal jelenti, hogy 
ifj. Pálffy Dénes melletti nevelői alkalmaztatási ideje letelvén, ,,kö- 
.  teleztetése szerint, egyházunknak kíván szolgálni, mint tanító" s 
. rendelkezésre áll. Egyuttal jelenti a főgondnoknak, hogy ha Ko- 
lozsvárt alkalmazzák, kész magát pappá szenteltetni. Ekkor indit- 
ványozzák a tordai eklézsia követei, hogy miután a tordai rektori 
állás ideiglenesen van betöltve, óhajtanák azt Kovácsival betölteni. 
A főtanács a következő végzést hozza: , Kovácsi Antal . atyánkfiát 
még az 1841-ben tartott zsinati főtanács 47, az 1842-ben tartott 
csakugyan zsinati főtanács 24. sz. alatti határozatai szerint tanár- 
ságra megválasztván oly móddal, hogy mig ifj. Pálffi Dénes tanu- 
lása pályáját bevégzendi, addig mellette legyen nevelő, miután már 
ezen nevelői köteleztetésének eleget tett, az E. Főtanács nevezett 
Kovácsi A-t kolozsvári főtanodánk melletti rendes tanárságra alkal- 
mazza az avval járó rendszeresitett fizetés és javadalmak mellett 
oly móddal, hogy a közelebbi zsinaton magát fennálló status rend- 
szerünknél fogva pappá felszenteltesse". 1856-ban iktatták be a 
latinnyelv rendes tanárának, tehát akkor, mikor az abszolutizmus 
legjobban szoritotta az egyház vezetőségét s a magyar iskolákat. 
1863-tól a kolozsvári jótékony nőegylet titkára, 1871 óta a kolozs- 
vári állami tanitóképző intézet igazgató tanácsának tagja, egy éVv- 
tizednél tovább tanácsjegyzője, később alelnöke, 1872 óta az egy- 
ház tanügyi, 1876 óta közigazgatási előadója és jegyzője, 1870— 
74-ig a Keresztény Magvető egyik társszerkesztője, azelőtt és az- 
utánis haláláig állandó munkatársa. Ennyi mindaz, amit élete külső 
fordulatairól. idejegyezhetünk. Emlitsük meg még, hogy működését 
már 1844-ben megkezdette, jellemző módon a kisdedóvásról szóló 
hirlapi cikkével. Gáspár Jánossal együtt kiadta az első Magyar 
olvasókönyvet, melyet a magyar népiskolák s a gimnáziumok alsó 
osztályai 40 éven keresztül használtak. Ma nem sokra becsüljük 
az ilyen munkát, akkor a szó igazi értelmében úttörő volt. Kiadta 
Brassai földiratát, forditott egy francia munkát a takarékosságról.) 
A Keresztény Magvetőben, az Unitárius Közlönyben, a Család és 
Iskolában, a Néptanitók Lapjában, a Magyar Paedagogiai Szemlé- 


1) Az unitárius vallásközönség felsőbb iskoláinak és az ezekkel kap- 
csolatos elemi iskoláknak Értesitője az 1891/92. tanévről. a 

ben jelentek meg pedagogiai, oktatásügyi, tanügypolitikai, társa- 
dalmi kérdésekről irt cikkei.) ; 

Hogy szellemi képét megfesthessük s legalább vázlatos rajzot 
adhassunk az ő működéséről, történelmi hátteret kell rajzolnunk, 
melybe belehelyezhessük s kellően értékelhessük működését. 

Iskolánk utolsó 150 éves történetében hét kimagasló mozza- 
nat van, amelyek különös figyelmünket érdemlik. 

Az első: II. József németesitő törekvései, melynek egyházunk 
vezetői — hálából a türelmi rendeletért — minden ellenállás nél- 
kül engedelmeskedtek. A második: iskolánknak abból a középkori 
elmaradottságból, melyben Ferenc patriarchális abszolutizmusa s 
Metternich rendőrszellemű kormányzásának hatása alatt megfélem- 
litett lelkű s aulikus érzelmű vezetőink vesztegelni hagyták, :Bras- 
sainak a reformokért hevülő és a szabadelvű haladást kivánó ifjú- 
ság szellemétől segitett buzgalma által kiemelése és a fejlődés 
irányában útnak indítása. Harmadik: az a küzdelem, melyet a 
szabadságharc szerencsétlen összeomlása után az abszolutizmus 
rövidlátó iskolaügyi politikája ellen iskolánk megmentéséért és 
magyar nemzeti kulturánk védelmében vívnunk kellett. Negyedik : 
korszaka a kisérletezéseknek és félrendszabályoknak, melyek az 
abszolutizmus letünte után az iskola tanulmányi rendjét szabályozni 
és megállapitani igyekeztek. Ötödik: az alkotmányos élet felvirrad- 
tával az iskolaügy megkezdődő egységesítése és államositása ügyé- 
ben állásfoglalás (az 1868. évi elemi iskolai törvény). Hatodik: 
az első rendszeres középiskolai törvény (1883: 30. t.-c.) és a nyo- 
mában megindult fejlődés mozzanatai. És végül: a világháború 
után bekövatkezett állami helyzetváltozással ránkszakadt közoktatás- 
ügyi teendők halmaza. 

Kovácsi csak az elsőből és utolsóból nem vette ki részét. Kovácsi 
még a latin iskolában tanult: szellemére még a latin iskola humániz- 
musa nyomta rá meghatározó s egész szellemiségét meghatározó 
bélyegét. De olyan átmeneti korban, amikor a latin iskolának már meg 
voltak számlálva napjai s a liberális reform-korszak jelszavai a politikai 
közélet porondjáról már az iskola falai közé behatoltak. Mint diák éber 
figyelemmel kisérhette azt a küzdelmet, melyet Iszlai gondnok megértő 
támogatása mellett Brassai vivott az iskola magyarságáért a konzervativ 
vezetőkkel. Ennek az iskolapolitikának utolsó diáki éveiben még 


i 1) Összegyüjtésük és kiadásuk, valamint a Brassaijé is, — úgy érzem — 
kö-elessége volna az egyháznak, 

szenvedő alanya volt, de a diáki toga levetése után már egyik leg- 
jobban és legmélyebben átértő hive Brassai eszméinek és reform- 
gondolatainak. Az abszolutizmus vak és elfogult iskolapolítikája 
tanári pályája legelején találja Kovácsit, aki Brassaival első sorá- 
ban áll azoknak, akik nálunk az alkotmányos élet derengésével a 
birálat komoly és higgadt hangját először hallatják. 5 ettől kezdve 
élete végéig három évtizeden keresztül nincs a közoktatásügynek 
olyan kérdése, melyhez az élet valóságát mindig szemelőtt tartó, 
légvárakat nem épitő, komolyan mérlegelő, higgadt megfontolással 
és világos elmével hozzá ne szólna. A Keresztény Magvető, később 
az Unitárius Közlöny, a Család és Iskola, Néptanitók Lapja bizo- 
nyitéka annak az éber figyelemnek és alapos hozzáértésnek, mely- 
lyel a közoktatás kérdéseit kiséri és megitéli. Ez a munka akkor 
nagyobb jelentőségű volt, mint amennyire mai szemmel nézve ér- 
tékelnöők. Azóta nagyon sok vitatott kérdés tisztázódott. De nem 
szabad felednünk, hogy akkor a kérdések újak voltak s a közvé- 
leményt különböző táporokba osztották. Ilyen volt az 1868. évi 
elemi iskolai törvény becikkelyezésével előállott helyzet és a tör- 
vény kivánalmai szerint megoldandó kérdések egész sorozata. EZ 
a törvény lényegében korszakos fordulatot jelentett Magyarország 
ezeresztendős történetében s hogy nem okozott erőszakos mozgal- 
mákat és szélsőséges kilengéseket, annak csak az az oka, hogy 
elvi koncepciójától eltérően végrehajtása nem volt elvszerű és eré- 
lyes, hanem a történelmileg kialakult helyzettel, a társadalomnak 
nyelvileg és vallásilag megoszlott rétegződésével megalkuvó. Más- 
felől magának az államnak is hiányzottak a teljes vonalon való 
végrehajtáshoz szükséges anyagi erők. A társadalom nem ismerte 
az állami és községi iskolát, csupán a felekezetit. A felekezeti 
iskola általában lehetett gyenge. Az iskolai épületek kicsik, szűkek, 


. rozogák. A haladottabb kor kivánalmainak meg nem felelőek. Fel- 


szerelésük alig több a semminél. A tanitóképzés az egyházak ke- 
zében, nem annyira a nép oktatását, mint inkább a hithüséget őriző 
és szemelőtt tartó. A felekezetek a tanitót, a , mestert" a pap segéd- 
jének, hogy ne mondjam : szolgájának tekintették, képzése a papok 
képzésétől lényegben nem volt eltérő. S mindenekelőtt a népneve- 
lés a felekezeteknek csak másodsorban feküdt a lelkén. De akár- 
milyen gyenge és elmaradott volt az iskola, az egyházé volt 
testestől, lelkestől, mindenestől: a létesítés, igazgatás ÉS vezetés, 
a felügyelet és ellenőrzés joga kizárólag az egyházak kezében volt 
és az egyházak szellemét terjesztette a nép között. ÉS előállott 


— 127 — 


Jóltevők emlékünnepe a kolozsvári unitárius kollégiumban. j 


annak a szüksége, hogy az egyháznak szint kellett vallania a tör- 
vényjavaslat ügyében. Véleményt kellett mondania a törvény ellen — 
vagy mellett. És a véleményt egyházpolitikai meggondolásokon -. 
kivül gazdasági érvek is befolyásolták. Látni fogjuk, hogy Kovácsi 
ez állásfoglalásban elvi álláspontját feladva, a gyakorlati élet folya- 
mától és érzelmeitől engedi magát vitetni és befolyásoltatni. 

Az elemi iskolai törvény megalkotása és lassu életbeléptetése 
után következett a középiskolai oktatásügy rendezése. E téren a 
kisérletezéseknek és félrendszabályoknak egy hosszú és bizonytalan 
korszaka következett. Kovácsi a felmerülő tervekkel és törvény- 
javaslatokkal szemben mindig kifejtette véleményét s igy soraink- 
ban ő volt az elemi és középiskolai oktatásügyi szervezet és rend- 
szer kialakulásának egyik vezető munkása. Tevékeny és érdemleges 
részt vesz abból a munkából, mely az abszolutizmus letünte után 
az egyház vezetőségének vállaira nehezedett, mikor arról volt szó, 
hogy folytatni kell az iskola munkáját ott, ahol a szabadságharc 
miatt félbeszakadt. A nemzeti gondolat szenvedései miatt nagy volt 
az ellenszenv az Entwurf ellen. A feladat az volt: megalkotni a 
középiskola új tanulmányi rendjét a hagyományos értékek s az 
abszolutizmus alatt szerzett tapasztalatok alapján a haladó kor- 
szellem igényeinek tekintetbevételével. De nemcsak ebben a fele- 
kezeti munkában járt ő elől a legelsők sorában, hanem az oktatás- 
ügy országos rendezése kérdésében is mindig hallatta jól megfon- 
tolt szavait és birálatát. Igy az Eötvös, Pauler és Trefort közép- 
iskolai reformjavaslatait állandó és éber figyelemmel kiséri és birálja. 

Ezt az ismertető, méltató, biráló munkálatot fogjuk bemutatni 
a következőkben. Ezekből ki fog tünni, hogy nincs nagyitás abban 
az állitásunkban, hogy a mi sorainkban Brassai és Kovácsi az, 
akik a mult század második felében a közoktatás állami jellegének 
kialakulása első idejében az unitárius közvéleménynek hangot 
adtak s ott irodalmilag képviselték. 

; Kovácsi szellemiségét tanára, később felügyelő-gondnoka, 
atyai barátja, Brassai határozta meg. "Meghatóan szép és meéleg"a 
viszony Brassai és Kovácsi között: tele van a mester szeretetével 
és büszkeségével tanitványa iránt és a tanitvány hálájával és nagyra- 
becsülésével mestere iránt. Brassai tuláradó szivvel bucsúztatja : 
, Tanitványom volt, jó reményű, szavamra hallgató, jó s aminek 
nem nagyon gyakran volt alkalmam örvendeni, reményemnek meg- 
tel hálás tanítványom", Kell-e, lehet-e ennél elismerőbb nyi- 
atkozat mestertől a tanitványról ? Berde Áronnal együtt , magasan 

— kitüntek" társaik közül. Kiemeli tanári lelkiismeretességét és pontos 
kötelességteljesítését s ha nem dicsekedhetett a latin tanitásában 
fényes eredményekkel, okát nem benne, hanem a tanulóknak a 
nyelv iránti közönyében keresi és találja meg. Mint emberben talál 
benne gyarlóságokat is, de ezek olyanok, melyek nem különböz- 
tetik meg más közönséges emberektől, ellenben erényei és jó tulaj- 
donságai ,a jók között is kiemelték". Horatius-szal siratja el és 
bucsúzik tőle ; 


Multis ille bonis flebilis occidit, 
Paucis flebilior, guam mihi.1) 


Brassainál érzelmeinek e tuláradását csak apja emlékének 
védelmében és anyjához való viszonyában látjuk. 

Kovácsi nemcsak mint tanuló, hanem mint tanár is 36 évig 
tartó tanári működése alatt Brassai áldott hatása alatt állott. Diáki 
évei, az ú. n. filozófiai tanfolyam, azokra a forrongó és pezsgő 
évekre esnek, melyekben Brassai az iskola reformját lelkében ki- 
alakitja és tanárságra ugyanaz a korondi zsinat szemeli ki, amely 
az ő tantervi javaslatát á főgondnok tiltakozása ellenére elfogadja. 
Lehetetlen volt abban a reformokért élő, a haladást sürgető  szel- 
lemi légkörben nagyon mély hatásokat nem kapni. Az ő szelleme 
telitette lelkét azokkel az eszmékkel, melyekkel a közmivelés és 
oktatás első állami lépéseit hol buzdító és helyeslő, hol biráló 
észrevételeivel irodalmilag kiséri. Nézetei lehetnek néha tulságosan 
konzervativek, de mindig elvileg alapozottak és az erős meggyőző- 
dés sziklafalán állók. S mikor Brassai azt mondja róla, hogy nem 
annyira nyelvet tanitott, mint inkább módszert, akkor azt is ki- 
mondotta róla, hogy a módszerben pedig a leghűbb és legmeg- 
értőbb tanitványa. Kovácsi ismertetvén Brassai új tanitó módszerét, ?) 
, ezidő szerint legnagyobb magyar pedagogusnak, a módszertanban 
. uttörőnknek, egyedüli mesterünknek" mondja őt, tankönyveit az 
illető . szakokban páratlanoknak s hozzáteszi: , Majdnem 40 év 
mulva is valóságos gyönyörüséggel emlékszem arra a szép sikerre, 
melyet mint tapasztalatlan tanító, ez utasítás alig megszáradott 
kéziratának használatával osztályban elértem". S ha azt kérdezzük, 
mi a titka ennek a sikernek, azt is megmondja: ,Az, hogy a 
tanitványt a maga lábán és maga esze után járni tanitja, a Mmeg- 


1) Unitárius Közlöny, 1892. 
2) Neue Unterrichtsmethode der lateinischen Conjugation mit Tafel und 
Katechetik, Keresztény Magvető, 1880. 

tanulandó szabályt nem adja készen, hanem a gyermek csinálja . 


meg". Ime, ez az eljárás, melyet Brassai édesapja fia tanitásánál 
követ s melyet a 88 esztendős tudós hálás gyermeki lélekkel ismer 
el, ") Kovácsinál nemcsak módszertani elv, hanem a tanitás mun- 
kájánál lépésről-lépésre öntudatosan követett gyakorlat. Brassai 
tanító gyakorlatával még egy sajátos vonásban egyezik Kovácsié. 
Brassairól azt olvastuk egy tanitványától, hogy nagy tudós volt 
ugyan, de tőle nem tanultak sokat. Kovácsiról meg azt hallottam 
egyik kitünő tanitványától, hogy tőle sokat lehetett tanulni, aki 
akart, de ő maga nem tudta rászoritani a tanulásra azt, aki nem 
akart tanulni. Kovácsi tanitó eljárásában egészen. Brassaira valló 
vonás az, hogy ő a latin körmondatok utvesztőjében mindenekelőtt 
az állítmány (Brassai szellemében helyesebb: ige) Ariadne-fonalát 
kerestette meg. A verbum regens volt az a biztos vezető, amely 
folytonos kérdések között rendre a tanuló kezébe adta a közelebbi 
és aztán mindig távolodó vezető fonalat, mig a mondat szerkezetét 
teljesen kibonyolithatta s hozzájuthatott sok pecséttel lezárt ér- 
telme titkához. 

Brassai hatása látszik Kovácsinak a középiskola feladatáról, 
a humanizmus és reálizmusról, a tanulmányi anyag kiválasztásá- 
ról, a túlterhelésről alkotott felfogásában is. Brassai hosszu időn 
keresztül azt hirdeti, hogy a humánus irányú iskola teljes mérték- 
ben kielégiti a modern kor követelményeit, midőn a lélek képes- 
ségeinek formális csiszolását végzi, miként egy szellemi fenőkő ; 
hirdeti, hogy a gimnázium még a műegyetemre is jobban előké- 
szit, mint a reáliskola. És hosszú időn át rendithetetlenül áll ama 
nézete mellett, hogy a szellem formális képzésére csak a klasszi- 
kus nyelvek és mathezis valók ; a történelmet s természeti tudo- 
mányokat csak mint parergont nélkülözhetetlenségüknél fogva en- 
gedi be a tanulmányok sorába. Igaz, hogy később revizió alá veszi 
e nézetét s be nem bizonyitott hipothézisként annyit megenged, 
hogy a modern nyelvek is esetleg megtehetik ugyane szolgálatot. 
Kovácsi hűen követi mesterét s ismét és ismét vitatja, hogy a gim- 
názium minden bajra orvosság s jól rendezett s hivatását jól be- 
töltő gimnázium mellett a reáliskola felesleges fényűzési cikk, 

Kovácsi a kor egyik súlyos kérdésénél, a túlterhelésnél is 
hűen követi mesterét.?) Brassai a kornak azt a kivánságát, mely 


1) Brassai : Egy falusi pap. Unitárius Közlöny, 1888. 
?) A túlterhelés kérdése a gymnasiumban. Keresztény Magvető, 1884. 

újabbnál újabb tanulmányokat akar bevinni az iskolába, merény- 
letnek tartja a tanító módszer e három sérthetetlen elve ellen : ke- 
veset, jól és lassan. Kovácsi nem az órák apasztásában, a tárgyak 
változtatásában keresi és látja a baj orvosságát, mert nem ezekben 
látja a bajt, hanem a tantárgyak sokaságában és a módszer hely- 
telen alkalmazásában. Épen mint mestere. Baj ugyan a tantárgyak 
sokasága is, mert a lélek figyelme: elszoródik s az Entwurf előtti 
kor embere a 12 tantárgytól is megijedne ; de a nagyobb baj az, 
hogy minden tantárgyba belevisznek még egy nehányat (pl. a föld- 
rajzba természetrajzot, természettant, etnografiát), beviszik az 1—II. 
osztályba a magyar nyelvtant, melyet , feleslegesnek, sőt károsnak" 
tart, mert , tanitásánál lényeges momentum a logika" — egészen 
Brassai-szellemű megokolás! —, melynek megértésére a gyermek 
még éretlen. Megosztják és hosszúra nyujtják a tárgyakat, pl. a 
magyar történelmet a IV. és VIII. osztályban, melynek , alól semn.i 
képző célja nincs". Túlterhelés az is, hogy az oktatást , általában 
igen magas szinvonalon tartjuk", miben a tankönyvek is hibásak 
— Brassai jeles kézi könyveit kivéve. , Egyenesen rontás az, hogy 
a növendékek megterheltetésén igen is akarnak segiteni. Lehetőleg 
sokat akarunk adni s azért mindent készen feltálalva adunk: eléje; 
mintha egyenesen azt akarnók, nehogy önerején iparkodjék vala- 
mit megtanulni. Mi lesz ennek a következése? Az, hogy a gim- 
názium azon főcélját, hogy az ész gimnasztikája legyen, épen nem 
érjük el, hanem az ész erőinek összhangzatos, együttes fejlesztése 
helyett legfeljebb az emlékezetet gyakoroljuk és — terheljük. 
, Korlátolt rágódók" lesznek egész életükben. Brassai valahol , ké- 
rödzőknek" mondta őket. Még utolsó tanárbeiktató beszédében 
1891-ben is visszatér erre a mélyen gyökerező gondolatára. 
Kovácsi okfejtése a Brassai módszerről szóló értekezéseinek 
azon az alapgondolatán nyugszik, hogy meg kell válogatni az ész- 
fejlesztés szempontjából értékes tanulmányi anyagot, kihagyni 
mindazt, ami az emlékezetet terheli s a szellem fogékonyságát 
petyhüdtté teszi és úgy adni a kiszemelt anyagot, hogy azt a tanuló 
, észgépe" öntevékenységgel sajátitsa el. (Folytatjuk.) 


Dr. Gál Kelemen. 

Mondotta : Dr. Ferencz József, isk. felügyelő-gondnok. 


, Emlékezés az egyedüli paradicsom, amelyből ki nem üzettet- 
hetünk". Ebben a gondolatban két eszme nyer megtestesülést. 
Az egyik az, hogy az emlékezés drága kincs, megbecsülhetetlen 
erkölcsi érték az emberiségre nézve. A másik az, hogy balsors, 
hatalom, önkény, erőszak mindenemtől megfoszthat, földönfutóvá 
tehet, de az emlékezés lelki élményeit és az ebben rejlő erkölcsi 
értéket semmi földi hatalom el nem rabolhatja tőlünk. 

A mai napon az emlékezés fáklyáját gyujtottuk meg, hogy 
azzal bevilágosítsunk a multba és felidézzük néhai Kovácsi Antal 
emlékét és áldásos munkásságát. 

Én azon kevés szerencsések közé tartozom, akik még mint 
tanítványok közvetlenül élvezték az ő meleg szivének szeretetét és 
egy hideg januári délután, mikor a házsongárdi temető zúgó fenyő- 
fái között örök pihenőre tért, az ifjúság nevében s igaz könnyei 
mellett én búcsuztattam el. 

De ennek az ünnepnek Egyházunkra nézve csak akkor van 
értéke és történelmi nevezetessége, ha ez az emlékezés megtermé- 
kenyíti lelkeinket és nagyjaink- emléke, szelleme és példája munkára 
ösztönöz és serkent. 7 

A jövő a multon épül fel és a nagy szellemek örök élete 
abban rejlik, hogy az ő lelkük, gondolataik tovább élnek az utó- 
dokban és egyik generáció a másiknak adja át a mult hagyomá- 
nyait. Ez a nagy szellemek örök élete. 

. . Ha mi nemcsak megőrizzük nagyjaink emlékét, de szellemük 
tovább él és munkálkodik bennünk, akkor nem féltem kicsiny Egy- 
házunk hajóját még a mai nagyon zivataros és sötét fellegekkel 
boritott éjszakában sem. 

Ezzel a hittel, ezzel a reménnyel és ezzel az óhajjal zárom 


be ünnepélyünket, hogy a mult emlékeivel előkészítjük a boldogabb 
és szebb jövőt! 


— (La2 

Az ember életének legkedvesebb és legbájosabb emlékei a 
gyermekkori események, történetek. E pillanatban felrajzanak előt- 
tem a boldog gyermekkor ez iskolához füződő áldott emlékei, hogy 
ha rövid. időre is bár, de megszépítsék e küzdelmes élet sokszor 
nehéz útait. Eszembe jut az a pillanat, amikor, mint kis gyermek, 
remegő szivvel léptem át először ez ősi iskola küszöbét és az 
édesapai kezek gondviselő vezetését ez iskola tanárainak szeretete 
vette át, hogy elfogódott remegésemet biztató reménységgé változ- 
tassa át. Ezelőtt 26 esztendővel történt! Egyszerű, félénk gyermek- 
ként léptem be ide, hogy itt áldott munkáju vezetők irányitása, 
szerető gondoskodása mellett egy élet utravalóját összegyüjtöges- 
sem, hogy fölfegyverezzenek az akkor még nem sejtett nehéz küz- 
delmek megharcolására. És ha akkor tele voltam remegő félelem- 
mel, e félelmet az áldott gyermekkor gondatlansága aranyozta meg 
és változtatta át bennem bizó reménységgé. És ma nem kevesebb 
aggodalommal és megsokszorozott gonddal, tervvel jöttem el ide, 
hogy az azóta áldozatos szivek odaadásából megujult intézet jövő 
munkájából, fenntartatásából és az ezzel járó gondból részt kérjek, 
hogy ez áldott intézet drága édesanya munkáját, mint a közbiza- 
lom által megválasztott felügyelő-gondnok csekély erőmmel támo- 
gassam. Ide jöttem ma, hogy az itt nyert erőből és tőkéből vala- 
mit felajánljak soha ki nem egyenlíthető adósságom És soha le 
nem róható hálám néminemü csekély törlesztésére. 

Kedves Közönség! Bár huszonhat év rendes körülmények " 
között nem nagy idő, de a közelebbi huszonhat esztendő annyi 
változást hozott fajunk, egyházunk és igy ez iskola életében is, 
hogy a történelem előtt szinte századokká terebélyesedik ki ÉS 
ennek minden fájdalmát, bántó következményét tanulsággá kell 
szűrnünk ez iskola jövőjére nézve. Erős a meggyőződésem, hogy 
ez iskola jövője, jövője fajunk és hitünk fennmaradásának is Erdély 
. délkeleti részén. Azok a szenvedések pedig, melyek az utóbbi évek- 

ben zúgtak át felettünk és amelyek még ma is súlyos próbák elé 
állítanak minket és iskoláinkat is, nem a lemondást, reménytelen 
kétségbeesést, hanem az élni akarást és megsokszorozott életerőt 


1 A székelykereszturi unitárius főgimnázium előljárósága által folyó 
évi junius hó 1-én rendezett felügyelő-gondnoki beiktató ünnepélyen tartott 
székfoglató beszéd. 

kell, hogy szívünkbe plántálják. Mint a megterhelt pálma, a terhek 
alatt izmosodik viharokkal is megküzdő hatalmas erővé, úgy kell 
nekünk a súlyos megpróbáltatások alatt felemelkedni egy olyan 
szellemerkölcsi magaslatra, melyen minden magyar unitárius meg- 
látja ma, hogy mi a tennivalója és nem panaszkodik a súlyos ter- 
hek alatt, mert az egy igaz Istenben hivő szív ad neki arra erőt. 
A közös sors közös egységbe kell hozzon mindnyájunkat, hogy 
megmenthessük a százados iskolát, mert csak iskoláink menthetik 
meg a másfélezeréves székelyt. En úgy érzem, hogy hitem és egy- 
házam iránti munkára a közbizalom nem most hivott el, hanem 
ezelőtt 26 esztendővel kötelezett el az a meleg szeretet, mely ez 
iskola falai között keblére ölelte bennem félénk, remegő gyermekét. 
És e gyermek most a segélyre szorult édesanya felé kitárja kar- 
jait, hogy fényes nevű elődök után, nagyérdemű gondnoktársak és 
gondokkal boritott tanárok sorában, mint leggyengébb odaálljon e 
kedves alma mater szolgálatára és boldog vagyok e pillanatban, 
hogy van alkalmam tenni valamit e drága intézetért, mely nem- 
csak unitárius, de a székely faj jobb jövőjéért áll itt a Küküllő 
partján. Meggyőződésem, hogy amint egy cél felé futnak a Nyikó, 
Homoród, Küküllő, Maros hullámai, a partjaikon küzdő unitárius 
székely sziveknek úgy kell egy nagy gondolatban, nemes elhivatás- 
ban dobbanni össze: mindent áldozni e drága édesanyáért, hogy 
minden nemes áldozat ezerszeres áldásban hulljon vissza reánk ez 
iskola nemes munkája által. c 

Én hálás szívvel ismerem el, hogy itt tanultam meg a faj- 
, és hitszeretet szent kötelességét, itt nyertem azt az erős fegyver- 
zetet, mely az életküzdelemben soha cserben nem hagyott és most 
boldogan kinálom fel itt nyert erőimet, hogy ez iskola nemes hiva- 
tásának, áldott küldetésének teljesítésében cselekvőleg részt vehessek. 

Ezek után engedjék meg kifejtenem, hogy én miben látom 
az iskola feladatát és mit tartok munkája által megvalósitandónak. 

Tisztelt Közönség! Az emberiség történelme minden kétséget 
kizáróan igazolja, hogy életképessége, jövője csak annak a fajnak 
van, mely haladásra és tudásra képes. Az emberi élet folyamatá- " 
ban első kellék az ismeretek terjesztése és a tudomány fejlesztése 
s igy ez volna az iskola első feladata. És ma, mikor az emberi 
szellem csodás találmányai át meg átszelik a levegőeget, ma, ami- 
kor a rádiósugarak útján a világ legelrejtettebb zugába is elküld- 
hetjük gondolatainkat, ma a népek nagy versenyében a tudomány 
fegyvere kell, hogy ott csillogjon minden ember kezében, a jobb 

megélhetés, a többtermelés és egy jobb jövendő megalkotása érde- 
kében. A tudás híd, mely jelenünket egy boldogabb jövendővel 
köti össze és csak ez köti össze. A tudomány alapkövét már az 
ókorban lerakták és attól kezdve a fokozatos munka és törekvés 
emelte a mai magaslatra. A kökorszak emberének az életlehetősé- 
gért vivott harcok fejlesztették a tudását és vezették lépésről-lépésre 
a tudomány mai fejlettebb korához. Ebben a fajkonzerváló mun- 
kában legelső és egyetlen fontos szerepe az iskolának van, mert 
hiszen az iskola hivatása ápolni, továbbfejleszteni és közkinccsé 
tenni a tudást, illetve a tudomány szeretetét. Egyetemes és általá- 
nos tudásra van szüksége mindenkinek és az iskola minden mel- 
léktekintetek nélkül erre kell, hogy neveljen. Ha visszatekintünk 
szűkebb hazánk történetére, megállapithatjuk, hogy a tudomány 
fáklyája mindig a jobb életlehetőségek útját világította meg. Erdély 
aranykora hatalmas. világháború idejére esik, melynek minden szen- 
vedését és nyomorúságát az iskola csapolta le, hogy az iskolától 
szerzett tudás birtokában a nép szenvedésén és nyomoruságán felül 
emelkedve teremtsen magának belső béke és boldog jövendő áldott 
idejét. Egyházunk munkája a tudomány fejlesztésében különös 
súlyt helyezett mindig az egyéni és gondolatszabadság elismeré- 
sére. És mikor kezén fogva egyházunk szenvedő gyermekét, mindig 
az iskolához, a népek legjobb orvosához vezette, ahol az öntudatra 
ébredett nép szól az önfeláldozásig menő áldozatra lobbant iskolája 
iránt. Igy emelkedtek egy öntudatra ébredt nép áldozatkészségéből 
ezek a mi iskoláink a jövendő zálogául, melyek által a nép életé- 
nek biztonsága, a társadalom és államok fennmaradásának lehető- 
sége a tudás ápolásával van biztosítva, hiszen tudjuk, hogy ,el- 
vész a nép, mely tudomány nélkül való!" 
A száraz tudomány azonban csak rideg márvány lenne. Alap 
és keret, melyet át kell ragyognia az egy igaz Istenbe vetett dia- 
dalmas hitnek. A régi pogány világ fényes iskolái hirdetik, hogy 
a tudás önmagában még nem elég. Márvány holt anyaga az CSu- 
pán, mely minden lehetőséget hideg kebelbe zár, de a művész 
ihletett lelke hoz ki belőle vagy bacháns nőket, vagy pedig gyer- 
mekeiket szivük vérével tápláló áldott madonnákat. A tudás maga 
csak a termő erő, melyet a hit fényes napjának kell munkára csó- 
kolnia, miként földünk csak a felülről aláhulló esőcseppek és ra- 
gyogó napsugarak hatása alatt hozza meg az elhintett magvakban 
meghuzódó kenyeret termő aranykalászokat. A tudomány fény, me- 
lyet éltetővé csak a hit melege képes tenni. A mi hitvallásos isko- 

láinkban úgy kell összefonódnia a tudomány és a hit két iker- 
testvérének, hogy azt semmi el ne választhassa, hiszen az egyik a 
másik nélkül életet nem, de mindenesetre csak halált teremthet, 
A mindennapi élet nehéz terhei alatt nyögő, bár a tudás fájáról is 
táplált embert egyedül csak a hit képes fölfelé emelni és a teher 
alatt meggörnyedt vállakat a hit felfelé mutató újjai és felfelé szó- 
litó hangjai képesek felegyenesiteni. 

Az iskola tehát a tudomány elhintett magvait a hit erejével 
kell hogy megöntözze és szem elől sohasem szabad tévesztenie, 
hogy minden bölcsesség kezdete az Urnak félelme. Itt, e falak kö- 
zött, eddig sem volt, ezután sem lehet különbség ember és ember 
között, itt eltünnek a faji és társadalmi korlátok, hogy a hit által 
megihletett szivek közösen dobogjanak a szeretet jegyében eggyé 
lett emberek boldogabb jövőjeért. 

De ezeknek a mi iskoláinknak nagy jelentősége, elhivatása 
valóban csak a népi és faji kultúra megtartásában, fejlesztésében. 
és minél szélesebb rétegben való szétültetésében áll. 

Miként a Hargita kebléből fakadó foryók hullámaikkal öntözik 
termékennyé az Olt, Küküllő és Maros völgyeit, melyek szeretettel 
ölelik keblükre a Homoród és Nyikó vizeit, úgy kell ennek a 
Hargita tövében épült bástyának a jelen veszedelmek között otthont 
nyujtani az emlitett vizek völgyeiben meghúzódó másfélezer év 
minden fájdalmát és fényes dicsőségét hordozó magyar fajnak, 
a székely nemzet fiainak, hogy ebből az otthonból a faj és hit- 
szeretet melegével táplált tudomány áradjon szét" a legeldugottabb 
szegény községbe is. A Csaba királyfi útját jelző tejútban ennek 
az iskolának kell lennie a legfényesebb csillagnak, mely az áldo- 
zatos mult emlékeként áll itt, hogy messze jövendőkre hintse innen 
fényét. Valamikor áldott kebelének emlőjével táplált, védett itt ez 
az iskola minket, a jövő gyermekeit, ma mi, a mult gyermekei, 
hálás szivvel az iskola iránt, védjük ennek biztos falain belől késő 
unokáink boldogabb jövendőjét. Valamikor itt szereztük egyen-egyen 
az életboldogulás szellemi eszközeit, ma egy egész faj kér és kö- 
vetel innen ez élethez jogot, erőt és szent reménységet ! 

A faji és népi kultúra évszázados küzdelmek leszűrődött 
eredményei. Osi mondáinkból és regéinkből örök igaz és örök szép 
költői nyelven e maroknyi faj nagyrahivatottsága csendül felénk. 
És az: ápolni az egyéni szabadság és felvilágosodás eszméjét e 
haza földjén, mely először foga.ta termő talajába e szent eszmék 
gyenge palántáját, hogy az a palánta már ezelőtt négyszáz esztendő- 

vel a vallásszabadság klasszikus földjévé szentelje Erdélyt. Erdély 
megadta bölcsőjét annak a Dávid Ferencnek, ki egész a martiriumig 
menő önfe áldozással plántálta be e hazarész gyermekeinek lel- 
kébe, hogy ,a hit Isten ajándéka" s hogy ez a megható eszme a 
tordai országgyűlésen törvénnyé valósuljon. 

A Hargita keleti lejtője táplálta és növelte izmos férfivá azt 
a Bethlen Gábort, ki a tudományoknak csarnokot épített, a hitet 
közkinccsé és az itt élő. népeket a szeretetben közössé tette, hogy 
általa megteremtse e hazarész boldog aranykorát. 

Ha végig kisérem Orbán Balázst erdélyi útján, megszólalnak 
a kövek és beszélni kezdenek a romok a Rikától a Bekecsig, hogy 
hírdessék a Hargita florájának, a székely fajnak kultúrális és egye- 
temes fejlettségét és hogy bizonyságot tegyenek arról, hogy a 
székely csudafa gyümölcsei közös kincsévé váltak az emberiségnek. 

És amikor arra gondolok, hogy ennek az iskolának falai 
között annak fennállása óta a bérces Erdélynek minden gyermeke 
meleg otthonra lelt és három nyelvet beszélő fiai egy édes test- 
vérként húzódtak meg tápláló keblén, multja büszkeséggel, 
jövője reménnyel tölt el. Itt külön elbánásban e haza egyetlen gyer- 
meke sem részesült soha, mert ez az intézet nevelő eszméjét a 
krisztusi szeretetből építette falai közé. És ezeket a falakat ezután 
sem a bennük alkalmazott több-kevesebb malter, hanem az. önzet- 
len tiszta szeretet fogja összetartani és e szeretet alapján fognak 
itt ezután is e haza fiai munkás, békés polgárokat, egyháznak és 
társadalomnak hű harcos férfiakat nevelni. 

És most, nagyérdemű közönség, talán azt is meg kellene 
mondanom, hogy ezen megtisztelő elhivatásban én mit fogok tenni 
és vajjon mire vállalkoztam. Kérdést intézek mindenekelőtt . ön- 
magamhoz, vajjon olyan hivatásra vállalkoztam, melynek meg tu- 
dok-e felelni, vagy sem. Töprengő gondolataim között sokszor 
voltam abban a helyzetben, hogy azt mondjam: bizony gyönge az 
én erőm ahhoz, hogy betöltsem helyemet azok után a nagy elődök 
után, akik ez iskola életében történelmi nagyságra emelkedtek. 
Nem igérek és nem igérhetek mást, mint ha azt mondom, hogy 
szívemet hozom ide. És az én szívembe bezárva az egész székely 
magyar faj minden tagját, hogy a szeretet szent lánca összeforrasz- 
szon ebben a közös érzésben mindannyiunkat. Igérem, hogy fajom 
és hitem fennmaradásáért küzdeni és dolgozni fogok, de egyuttal 
kijelentem azt is, hogy az államnak hűséges, jó alattvalója, becsü- 
letes polgára vagyok és az maradok. Ebben az eszmében akarom 

nevelni gyermekeimet és a gondjaimra bizott itjúságot, mert hasz- 
nos csak az lehet, ami az állam keretei közé beilleszkedve, becsü- 
letes fejlesztő munkát végez. Tudom, hogy addig vagyok és lehe- 
tünk mindannyian kedvesek az állam-eszmének is, mig fajunk 
eszméjét követve, hitet és vallást tisztelve, köteles hűségünknek 
eleget teszünk. 

Gyönge volna azonban az én erőm valami teremtő munkára, 
ha segitségemre nem volnának abban az én kedves munkatársaim. 
Szeretettel üdvözlöm és köszöntöm az én idősebb gondnoktársa- 
mat és kérem arra, hogy amiként eddig, legyen fáradhatatlan har- 
cosa ez iskolának és legyen az én gyámolitóm is a munka nemes 
küzdelmében. Szeretettel köszöntöm az én tanáraimat és ennek az 
iskolának nemes tanári karát és kérem őket, hogy az eddigi szel- 
lemben vezessék tovább is ennek az iskolának hányódó hajóját. 
Önfeláldozó nemes munkájuk még sokáig legyen öröme hitünk és 
egyetemes egyházunknak és válljon becsületére székely fajunknak. 

Titeket pedig kedves ifjuság szivemre ölellek, mert bennetek 
látom a jövőjét ennek az iskolának, egyházunknak és a törekvő 
magyar társadalomnak. Kitartó munkát, szorgalmat kell tanusita- 
totok mindig, mert a tudás megszerzése és a megélhetésnek, bol- 
dogulásnak ezek az alapjai. 

Üdvözlöm és köszöntöm hitünk, egyházunk és az itteni tár- 
sadalomnak minden tagját és arra kérem, hogy az iskola iránti 
érdeklődésüket, áldozatkészségüket továbbra is tartsák ébren és 
legyenek segitségükre az áldozatot hozó nemes tantestületnek gi- 
gászi munkájában. Mert az a példás megmozdulás, mi ebben a 
városban ezen iskola fenntartásáért minden időkben megnyilvánult, 
más helyen ritkán található fel. Kössön mindnyájunkat, faji,  val- 
lási és társadalmi külömbözőségekre való tekintet nélkül össze a 
szeretet, hogy nevelhessük gyermekeinket, becsületes, igaz és isten- 
félő embereknek. 

Kisérje Isten áldása mindnyájunk életét és áldja meg ez ősi 
alma matert hosszu fennmaradással, hogy a mi álmaink megvaló- 
suljanak és tapadjon annak emlékéhez az egyetemes tudás áldá- 
sos eredménye. 

Legyen boldog és fejlett az iskolát alapitó és fentartó szé- 
kely nép, hogy anyagi erejét felülmuló áldozatkészséggel  segit- 
hesse iskoláját, egyházát. A roskadozó egyházi pillérek pedig megint 
dicső magasságba emelkedhessenek és jöjjön el az idő, mikor 
mindnyájan boldogok leszünk. Dr. Fekete Gyula. 

Külföldön egyre nagyobb érdeklődéssel foglalkoznak Jézus 
személyiségével, magának az embernek dogmáktól mentes lelki- 
világával, értékével és szerepével. Valósággal burjánzanak a külön- 
böző felfogású életiratok, különösen Angliában és Amerikában, de 
német és olasz földön is. Burjánzanak, ezt a kifejezést kell hasz- 
nálnom, mert boldog-boldogtalan, ujságiró, politikus, hadvezér, 
belletrista egyaránt versengenek azon, hogy Jézusról alkotott, sok- 
szor igen naiv véleményüket a nagy világ elé tárják. Amily elité- 
lendőnek látszik első pillanatra az, hogy hozzánemértők megfelelő 
készültség nélkül írnak Jézusról — az orvosi tudomány sarlatániz- 
musnak nevezi azt, amikor képzettség nélküli kuruzslók avatkoznak 
bele a gyógyítás művészetébe —, ép oly örvendetes jelenségnek 
kell látnunk ezt a tömeges megnyilatkozást, ha meggondoljuk, hogy 
ez csak az emberiségnek Jézus iránt érzett kiváncsiságát, vágyódá- 
sát, szomjúhozását bizonyítja. Ez a tény azonban még nem elég 
arra, hogy a Jézus-probléma aktuálítását nálunk, Erdélyben, meg- 
indokolja. Egyáltalán nem vagyok híve annak az irányzatnak, amely 
bizonyos dolgokat csak azért tart a mi számunkra fontosaknak és 
szükségeseknek, mert nem akarja, hogy minket elmaradottaknak 
tartsanak a , művelt nyugaton". A művelt nyúgatnak számtalan 
olyan problémája van, ami nálunk nem probléma s amely a mi 
életünket sem jobbá, sem teljesebbé nem tudná tenni, ha mester- 
ségesen át is ültetnők a mi talajunkba. 

Aktuálisnak tartom azonban Jézussal foglalkozni két okból. 
Először is azért, mert hitbeli megújhodásunk, — mely egyelőre ugyan 
csak külsőleges lithurgia-reform, papi öltözet, ezer és egy új bizott- 
ság tervezgetésében mutatkozik, de amelynek eljövetelét már ezek 
a tapogatózó lépések is bizonyitják, — semmibe ful, ha nem tesszük 
középpontjává azt a fundamentumot, amely már egyszer vettetett 
s amely a názáreti Jézus. Időszerű másodszor ez a kérdés azért is, 
mert azok az itt-ott elszórt vélemények, amelyek ötletszerüleg, de 
annál nagyobb fontoskodással sebzik a Jézusról alkotott képet szí- 

veinkben, elsekélyesítik vallásos életünket s vezető nélkül hagyják 
a nyájat épen akkor, amikor legnagyobb szüksége lenne lelki esz- 
ményekre a Jézus személyiségén át szűrődve. Épen ez a második 
szempont késztetett arra, hogy Jézus személyiségének értékéről 
nehány gondolatot tárjak a Keresztény Magvető olvasói elé. 

Nálunk jelenleg háromféleképen értékelik Jézust. Vannak, akik 
valami alig megérthető homályban tévelyegnek a maguk egész uni- 
táriusságát illetőleg. Nemcsak világiak, papok is. Akik nyiltan pré- 
dikálják, hogy Jézus igenis testileg is feltámadott, hogy ő Istennek 
egyszülött fia, aki fogantaték Szentlélektől, születék Szűz Máriától, 
száll alá poklokra, stb. Sajnos, igen sok, vidékről jött hittan-tanít- 
ványomnak újra kell tanítanom a hiszekegyet ezek miatt a nem 
unitárius kifejezések miatt. 

A dogmák eme Krisztusa (mennyien használják ezt a szót, 
akik azt sem tudják, hogy különbség van Jézus és Krisztus között!) 
bizonyos visszahatást szült aztán műveltebb és képzettebb teológu- 
saink között, akik a történelmi iskola álláspontján állva, nem vol- 
tak hajlandók elfogadni magukénak ezt az Isten-embert. Ám, mint min- 
den visszahatás, ez is túllőtt kissé a célon. Lassanként leszedtek 
Jézusról mindent, ami személyiségét csillogóvá, magasztossá tehette 
volna. Az elméleti okoskodások mellett kétségtelenül az a kissé túl 
racionális szempont is vezette ezeket az iconoclastákat, hogy — 
hitük szerint — csak úgy érthetjük meg Jézust, ha minél közelebb 
hozzuk őt magunkhoz. Úgy gondolkoztak, mint Sheridan, ez a szel- 
lemes, de kissé különc angol államférfi és viveur. Egyszer borközi 
állapotban hazafelé tartott, amikor az árokból egyik teljesen elázott 
barátja megszólította s kérte, hogy segítse őt fel. , Sajnos, — mondá 
Sheridan — magam sem vagyok elég erős ahoz, hogy téged fel- 
segítselek, de hogy szimpáthiám kimutassam irányodban, inkább 
Én is oda fekszem melléd." S úgy cselekedék. Valami hasonlót 
kívánnának a mi ultraracionális barátaink is Jézustól s ezért öt 
lassanként leszállitották — elméletben — maguk mellé, megtették 
egyszerű tanítónak, eredetiségnélküli álmodozónak, megfáradt ván- 
dornak, egyszóval valami olyan százszázalékos filiszternek, akit a 
tanítványai első nap feltétlenül faképnél hagytak volna s akit a főpapok 
és írástudók legleljebb kinevetésre méltónak ítélnek, ha egyáltalán 
törődnek is vele. És még csodálkoztak ráadásul ezek a racionálisták, 
hogy ez a szűrke, unalmas alak senkinek sem kell. Hogy a templomok 
lassanként kiürülnek. Hogy senkinek eszébe sem jut komolyan venni 
ezt a lehetetlen lényt, akiről pedig ők azt hirdették, hogy emberi és igaz. 

Ezzel a tendenciával homlokegyenest ellenkeznek az igazi uni- 
tárius nagyok tanításai. Az unitárius Emerson, Amerikának mind- 
máig legnagyobb filozófusa, ezeket mondja: Hitch your wagon to 
astar! (Kösd egy csillaghoz az életed szekerét!) Tévedés azt hinni, 
hogy ideáljainkat kell leszállítanunk ahoz, hogy elérhessük és kö- 
vethessük azokat! Ellenkezőleg! Magunkat kell fölemelnünk ideál- 
jainkhoz! Csak a gyávák, szűrkék és lelki szegények választanak 
maguknak alantas ideálokat. A bátrak, a látók, a lelki gazdagok 
magasan álló ideálokat akarnak elérni s küzdelmeik között neme- 
sedik meg lelkük is. Maga Jézus is ezt tanácsolta az emberiségnek : 
, Legyetek tökéletesek, mint a ti mennyei Atyátok tökéletes!" A le- 
hető legnagyobbhoz, Istenhez kell ideáljainkat fűzni s nem gyarló, 
mulandó, bár könnyen elérhető földi célokhoz. 

Ez elgondolás szerint tehát Jézus ragyogó személyiségéről nem 
szabad leszednünk az igazi nagyság csillogását, nem szabad őt 
szűrke tanítómesternek festeni csak azért, hogy így könnyebb le- 
gyen őt követnünk ! E harmadik értékelés jogosultságát az alábbiak 
kivánják alátámasztani. 

kk j kk 

Az újkor gondolatvilágában három fázisát különböztethetjük 
meg Jézus értékelésének. 1. A spekulátiv ideák Krisztusa. 2. A ta- 
pasztalati élmény Krisztusa. 3. A történelem Jézusa. A spekulatív 
ideák Krisztusának kialakításában nem kisebb ember, mint Kant, 
tette meg az első lépést. Kant (1724—1804.) helye a filozófiában 
eléggé tisztázottan és teljes elismeréssel áll előttünk. Vallási téren 
végzett munkálkodása azonban még kellően értékelve nem volt. 
Hume , felébresztette őt dogmatikus szenderéből" de csak filozófiai 
értelemben. A vallás terén megmaradt ő is dogmatikusnak az előző 
század felfogása szerint. Nem a történelmi, hanem a spekulativ 
módszer szerint közeledett a vallásos problémákhoz. A személyes 
vallás fogalmáról nem tudott többet, mint korának átlagműveltségű 
polgárai. A vallásos élmény ismeretlen volt előtte, csak spekulativ, 
erkölcsi értékeket tudott meglátni mindabból, amit kereszténységnek 
nevezünk. Ennek következtében Jézust, mint az erkölcsi ideált álli- 
totta az emberiség elé. (Die Religion innerhalb der Grenzen der 
plossen Vernunít, 1793) Benne megszemélyesítve láthatjuk az er- 
kölcsi ideált, amelyet követnünk kell, ha üdvözülni akarunk. Kantnak 
ez a Jézusról alkotott értékelése élénk, bár nem sok mélységgel telitett 
ellenkezést váltott ki; Hamann, Herder, és Jacobi megpróbálták ki- 
hangsulyozni a vallásos élmény szükségességét Jézus értékelésénél. 

Kant után Fichte, Schelling és Hegel tovább fejlesztették a 
spekulativ ideák Krisztusát. Fichte (1762—1814) szerint Jézus volt 
az első, aki Isten akaratát legteljesebb mértékben megismerte és 
azt megvalósítani is próbálta. Ez a megismerés azonban nem a 
spekuláció, vagy a hagyományok révén ért el hozzá, mint ahogyan 
történik az velünk manapság, hanem közvetlenül. Azt iehet mon- 
dani, hogy Isten megtestesítette magát, jobban mondva, akaratát 
Jézusban. A személyiség végtelen fontosságát tovább kiemelte és 
Jézusban megmagyarázta Schelling (1775—1854). Isten megtes- 
tesítette magát Jézusban, nem múlóan, hanem maradandóan, ezzel 
Jézus személyiségét az Ő szent akarata örökös képviselőjévé emelve 
fel. Ezt az egész gondolat-templomot betetőzte Hegel (1770—1831) 
az ő abszolut idealizmusával. Hosszadalmas lenne leírni, amint 
Hegel, kiindulva az ideából (Idee), megmagyarázza, hogy a véges 
világ nem valami Istenen kivül álló dolog, hanem Isten öntudatá- 
nak egyik momentuma s hogy a vallásban, mint szinthézisben, 
találkozik a véges a végtelennel. Ebből érthető meg, hogy , meg- 
jelent Krisztus, egy ember, aki Isten és Isten, aki ember". Istennek 
Jézusban való megtestesüléséből tudta meg az ember, hogy , Isten- 
nek örökké való és lényeges tulajdonsága emberré lenni, hogy 
Isten igazi létezése az emberiségben, illetve a vallásos életben nyil- 
vánul meg s hogy az ember lényegileg egy az Istennel". (Phil. of 
Religion. Angol ford. 336. old.) 

A tapasztalat Krisztusa Schleiermacher (1768—1834) teoló- 
giájában nyer kifejezést. Amint Kant örökölte a lutheránus refor- 
máció sziklaszerű ismeretét és megtestesitette azt a kategorikus 
imperativuszban, ép úgy egyenes örököse Schleiermacher a lutheri 
reformáció vallásos buzgóságának, melyet az ő , függőségi érzés"- 
ében, Isten megtapasztalásában rögzit meg. Kant úgy irja le a 
vallást, hogy az a mi Istennel szemben fennálló kötelességeinknek 
a felismerése. Schleiermacher merészebb s azt mondja, hogy a 
vallás nem egyéb, mint az az érzés, mely szerint mi Istentől füg- 
günk teljesen, minden oldalról, A Herrnhuti testvérek között nyert 
és saját lelkének igazi lényegével fokozott természetes áhitat 
Schleiermachert közelebb hozza Schellinghez, mint Kanthoz, mert 
e sokat emlegetett kötelesség forrásául valami sokkal nagyobbat 
és mélyebbet hirdet, mint amilyenről Kantnak csak fogalma is lett 
volna. Ez a valami nagyobb és mélyebb : a hit, , hűség önmagad- 
hoz és Istenhez", amint Schelling mondotta, , bizalom és meg- 
nyugyás az isteniben", amint Schleiermacher elfogadta. Ennek a 


— 142 — 


Hogyan értékeljük Jézust? 


hitnek az érzete az a tapasztalat, amelyre ő rendszerét alapitja. 
(Reden über die Religion.) Ezeken az alapokon épiti fel Jézusról 
alkotott magyarázatát is. (Reden és Der Christl. Glaube.) Schleier- 
macher számára nincs vallás, csak vallások vannak. E vallások 
történelmi összefüggéseit nem ismeri. Minden új vallás a világ- 
intuiciója. A kereszténység eszméje az ötödik Rede szerint ez: 
a véges összeomlása az Istentől való elszakadás következtében, 
megszünlettetett. Összeomlás és megváltás ettől az összeomlástól, 
ezek az alapvető elemek. Jézus felismerte mindenben az isteni ele- 
met. Ez főérdeme, nem jelleme vagy egyéb tulajdonsága. Felis- 
merte, hogy a végesnek, a bünösnek, az ideigvalónak szüksége 
van a végtelenre, tisztára, örökkévalóra s azokat el is érheti, mert 
a mindenütt jelenvaló isteni erő megváltását elküldi hozzá. , Isten 
ismeretének ez a különösen nagymértékű tudatossága és ennek 
kapcsán az a hatalom, amely az emberek számára őt tanitóvá, 
vezetővé, közvetitővé tette, képezik az ő (Jézus) isteníségének for- 
rásait". Jézus isteni volt, de nem volt Isten; csodálatos születése 
vagy testi feltámadása ép úgy, mint teremtés előttisége a mythos 
birodalmába tartozó elképzelések csupán. Istenisége, mint fennebb 
is emlitve volt, az ő Istenről nyert tudása és e tudásnak szemé- 
lyében való megnyilatkozása eredőiből tevődik össze. 
Schleiermacher eme értékelése olyan jelentőséggel bir a teo- 
lógia mezején, mint Kant rendszere a filozófiában. Számtalan tanit- 
vány, követő magyarázatai, sőt módositásai után is, lényegében ma 
is ezeken az alapokon nyugszik a teológiai tudomány. Igen érde- 
kes volna végig kisérni Schleiermacher rendszerének továbbfejlesz- 
tését Rothe (1799—1867) és Ritschl (1822—1889) tanitásaiban, 
majd Ritschl hatását Coleridge, Erskine és Mathew Arnold munkás- 
ságában, erre azonban — sajnos — jelenleg sem terünk, sem időnk. 
A történelmi Jézus. A humanizmus felszabaditotta az emberi- 
séget a középkor dogmatikus jármából, amelynek következtében 
ismét, vagy igazabban szólva: végre, foglalkozni kezdettek a Bib- 
liával. (Erasmus Rotterdamus, Reuchlin.) Amikor pedig a protes- 
tantizmus a hivek kezébe adta a Szentkönyvet, már nem késhetett 
sokáig annak a mozgalomnak a megszületése, amelyet mindmáig 
igy nevez a teológia : Biblia-kritika. Az Ó- és Ujtestamentum köny- 
veinek, szerzőinek, szövegének történelmi és irodalmi buvárolása. 
Ugy is mondhatnók, hogy a tudományos kutatás módszerének 
(megfigyelés, hipothézis, indukció) alkalmazása a Biblia ismertetés 

sénél. Maga a módszer garantálta már az eredményt, amely Jézus ! 


embervoltának fölismerésében és hangsúlyozásában, viszont maga- 
sabb összeköttetések, élmények, intuicióknak, ha nem is épen meg- 


tagadásában, de elhanyagolásában csúcsosodott ki. D. F. Strauss 


(1808—1874) inditotta meg ezt a mozgalmat, jobban mondva ő 
foglalta először össze a Biblia-kritika első eredményeit Leben Jesu 
c. munkájában. Utána F. C. Baur (1792—1860) és a tübingai 
iskola, majd E. Renan (1823—1892) fejlesztették tovább a törté- 
nelmi Jézus ideáját. Nem akarok sok időt eltölteni e történelmi 
értékelés ismertetésével, hiszen mi, unitáriusok, az utolsó három 
évtizedben alig tettünk egyebet, mint hogy ennek a történelmi isko- 
lának az érveit ismételgettük unos-untalan. A történelmi Jézus ér- 
tékelése igen fontos és igen hasznos volt s az ma is. Senki sem 
kicsinyelheti le azokat az áldásos eredményeket, amelyeket ez az 
irány, ha nem is annyira a hivő léleknek, de mindénesetre az Uj- 
testamentum tudományainak hozott. Kár lenne azonban, ha mi, 
erdélyi unitáriusok, itt megállanánk és nem ismernénk el a modern 
teológia megállapítását, hogy ez a történelmi iskola, ép úgy, mint 
a ,történelmi Jézus" ideája, nem téljes. Hiányzik a belülről való 
értékelés. A lélek ismeretlen, vagy legalább is a történelmi iskola 
számára alig ismert tehetségei azok, amelyek az igazi nagyságot, 
az igazi vallásos személyiséget teszík. Ez a megállapítás önként 
kijelöli az útat, amelyen haladnunk kell, ha Jézus értékének teljes- 
ségére törekszünk. Ez az út a lélektani iskolához vezet. A világ- 
háború után megjelent munkákban már majdnem mindenütt ezt a 
tendenciát látjuk. Csakhogy egyelőre még primitiv formában. 
G. Papini, La Storia di Cristo (Firenze, 1922) c. munkájában és 
a spanyol G. Miro (az angol forditás szerint) Figures of the 
Passion of Our Lord (1924) c. életrajzában a katholikus egyház 
hagyományos, középkori Krisztusát kutatják lélektani módszerek 
szerint, de inkább csak esztétikus és szépirodalmi, mint tudomá- 
nyos eredményekkel. V. G. Simkhovitch: Toward the Understanding 
of Jesus (New-York, 1921) valami Tolsztoj elképzelése szerinti 
paciiistát fedez fel Jézusban, kinek halálát is antimilitarizmusa 
okozta. Bruce Barton: The Man Nobody knows (New-York, 1925) 
Jézusban sok olyan lelki tulajdonságot vél fölfedezni, amelyek. őt 
valami modern üzletemberhez tennék hasonlóvá. (IsSmertettem a 
Keresztény Magvető 1927. évfolyamának 1. számában.) Mary Rustin 
pedig A Small Town Man (New-York, 1925) cimű könyvében 
Jézusnak a misztikusokra emlékeztető lelki vonásait tárja elénk. 

Mind e munkák sejtetik már azt az irányt, amelyben halad- 
nunk kell, ha Jézust meg akarjuk érteni, de sajnálatosan elhanya- 
golják a mult kutatásainak eredményeit fölhasználni. Pedig ez a 
lélektani iskola, amelynek szükségességét hangsulyoztam, csak úgy 
fog eredményeket elérni, ha a fönnebb vázolt értékelési formáknak, 
a spekuláció, az élmény és a történelem iskoláinak eredményeit 
felhasználja. 

kj 4 
kk 

Hát vajjon a mi unitárius nagyjaink hogyan értékelték Jézust ? 
Dávid Ferenc, Szentábrahámi Mihály és Ferencz József egyaránt 
megegyeztek abban, hogy bár Jézus ember volt, de Isten küldötte 
volt, akinek a szent lélek a legnagyobb mértékben adatott minden 
próféták között, aki egyedül vezethet minket Istenhez S aki egy- 
házunknak lelki fejedelme. Érdekes, hogy különösen Dávid Ferenc- 
nek Jézus személyisége iránt érzett nagy tisztelete milyen kevéssé 
ismert közöttünk. Érdemes volna ezzel a kérdéssel külön is fog- 
lalkozni, nehogy úgy jelenjen meg utódaink előtt egyházunk ala- 
pitója, mint aki mindig csak tagad, birál, de élő hitet nem ad. 

Addig is azonban, amig Dávid Ferenc Jézusról alkotott fel- 
fogásának nemcsak negativ, hanem pozitiv oldalait is kellőleg ki- 
domborithatnók, álljon itt három rövid idézet a Rövid Magyarázat 
utolsó részéből. , Mert az törvinnec vege az Christus, és az törvin 
a kovetkezendo dolgoknac arnieka, az Christus kedig alattja". To- 
vábbá ,ennec (Jézusnak) kívüle es ennelkül senki kedves nem 
lehet az atia Istennek: nem is vagyon a menetele ü hozzaja." Vé- 
gül pedig: , Penitentiat es az Atia Istenhez való megeterest, es az 
Christusban valo hitet predicalia nekünk az iras." 

Szentábrahámi oly nagy mértékben értékelte Jézus személyi- 
ségét, hogy ilyen idézeteket is vehetünk tőle: , A Krisztuséhoz ha- 
sonló, vagy annál kitünőbb fiuság nincs, mert Isten ugy senkit 
sem teremtett, mint őt. Mások tágabb értelemben mondatnak az 
Isten fiainak., S Jézusról általában igy beszél: ,Az Ur Krisztus 
mennyei király". Számitsuk le ezekből a kitételekből az országos 
törvény által (1638 Comp. Deesiana) reánk kényszeriteti elemeket 
s a maradék tisztán fogja mutatni Szentábrahámi mélységes hódo- 
latát Jézus csodálatos személyisége iránt. 

Külföldi nagyjaink értékeléseiből ime nehány idézet. W. E. 
Channing (Amerika, 1780—1842) : , Jézus nagysága ebben áll: 
érezte, mint rajta kivül senki, az emberiséggel való közösségét és 

hogy mindenkiben van legalább egy szikra abból a szellemi és 
halhatatlan lángból, amely az ő lelkét betöltötte. Amikor érzem, 
hogy ő azért jött, hogy közösségbe hozzon engem azzal, ami az Ő 
lelkében a legfenségesebb, legtisztább, legboldogabb — akkor sze- 
retni tudom őt, amint senki mást nem szeretek, kivéve Azt, aki 
egyaránt Atyja Jézusnak és minden kereszténynek." 

Theodore Parker (Amerika, 1810—1860). Voltak bölcs és jó 
embereink azóta is; de az a Galileabeli ifjú ezer évekkel járt a 
világ előtt, annyi volt benne az isteni. Benne az isteni és az em- 
beri találkozott és összeölelkezett s egy isteni élet született ebből. 


Mérd őt a világ legjobb fiaihoz — milyen szegényesek lesznek 
mellette! Hasonlitsd őt össze az emberek legnagyobbjaival — mi- 


lyen kicsinyeknek fognak látszani! Emeljétek őt olyan magasra, 
amily magasra emberi megértés csak emelheti; és még mindig 
nagyobb lesz ő annál! És mégis nem volt-e ő a mi testvérünk? 
Ember fia, mint mi, Isten fia, mint magunk ? Kiválósága nem földi 
kiválóság-e ? De benne, mint egy tükörben, megláthatjuk Istennek 
képmását, amellyé nekünk is átváltozni feladatunk. Ha igy nézzük, 
milyen gyönyörűséges a Jézus élete! A legdicsőbb kinyilatkoztatás, 
. a ,lehet" minden ember számára, ha nem is most — talán holnap !" 

R. W. Emerson (Amerika, 1803—1882) ,Jézus a próféták 
igazi fajához tartozott. Nyitott szemmel látta a lélek rejtelmeit. 
Látta, hogy Isten megtestesíti magát az emberekben és állandóan 
birtokába veszi a világot. Jézus mindig belülről beszél, oly mér- 
tékben, amely minden mást felülmul. Ebben van a csoda. Még 
mielőtt tudnám, már hiszem, hogy ennek igy kell lennie. Ilyen 
tanitókra várt és vár mindig a világ!" 

James Martineau (Anglia, 1805—1900). Ami Jézus személyi- 
ségének egyedülálló nagyságát adja, az ennek az ,Istenben való 
élet"-nek az egyetlensége. Egy szenvedő világnak ő adta vissza 
érintkezését az egyetlen Jóval. Felismervén Istennel való fiúi viszo- 
nyunkat, ezáltal megdicsőitette a mi függő, engedelmes, fájdalmas 
életünket. A fájdalmak embere a rni személyes példánk, az Isten 
fia a mi szellemi ideálunk, kinek harmonikus és felséges lelkében, 
mely az igazságosságban hajthatatlan, a kegyelemben gyöngéd és 
a tisztaságban folt nélküli, az isteni szentség egy viszképe adatott 
nekünk, hogy feleljen lelkünk kérdéseire." 

Az egész unitárius világ jelenleg élő két legnagyobb teoló- 
gusa Joseph H. Crooker és F. G. Peabody ugyancsak Jézus sze- 
mélyiségének felmagasztalt ideálját hirdetik műveikben. (]J. H. Croo- 


— 146 — 


KÖZ 


Hogyan értékeljük Jézust? 


ker: The Supremacy of Jesus. Boston 1904 és F. G. Peabody több 
munkájában, pl. Jesus Christ and the Social Ouestion. 1900., mely 
már több kiadást ért el és kilenc nyelvre van leforditva). 
Fentiekből tisztán látszik, hogy hol van az a coordinata rend- 
szer, amelyen Jézust értékelnünk kell. A dogmák Jézusát mi nem 
értékelhetjük, nemcsak azért, mert a dogmák előállásának mikéntje és 
magának ennek a legracionálisabb folyamatnak a mibenléte nem képes 
velünk azokat elhitetni, hanem főképen azért, mert a dogmák nem 
engedik meg, hogy belülről közelítsünk Jézus személyiségéhez. A 
külsőleges, mesterkélt fény, amelyet metaphisikai metserkedésekkel 
Jézus személyiségére loptak, csak csillog, de nem melegit. Viszont 
a modern kor legnagyobb szellemtörténeti alakjainak véleményei- 
ből láttuk azt is, hogy Jézus emberi értékének, személyiségének 
lealacsonyitását ők sem hasznosnak, sem igazságosnak nem tart- 
ják. Jézus értéke mindeniknél a maximumán áll, akár mint erkölcsi 
ideál, akár mint az élmény Isten és ember között működő prófé- 
tája, akár mint a történelmi nagyságok legkiválóbbika. Az ember 
Jézust kell tehát értékelnünk, de mindazzal a fénnyel és vonzóerő- 
vel együtt, amely minden személyiségnek, nagy embernek tulaj- 
donsága. A zseni mindig más volt, több volt mint a hétköznapok 
embere. És a hétköznapi emberek hiába akarják őket maguk mellé 
huzni a porba, azt állitgatva, hogy a zsenik sem különbek, mint ők. 
Legfeljebb úgy járnak, mint az osztrák generálisok jártak Napoleon- 
nal. A stratégia törvényei szerint bebizonyitgatták egymás és a 
világ előtt, hogy itt és itt, ekkor és ekkor Napoleon nem győzhet 
semmiképen. És mindig kikaptak Napoleontól. Igy járhatnak Jézus 
személyiségének elszürkitői is. Csakhogy, aki ebben a csatában kikap, 
az a jelen esetben maga a keresztény vallás lehet. Vigyáznunk 
kell tehát, hogy hitbeli megújulásunk küszöbén hogyan értékeljük 
Jézust, Szent-Iványi Sándor. 

Az evangéliumok nőalakjai.) 
Irta: J. Haller, freudenstadti dékán. — Második kiadás. 


Különös érdeklődésre tarthat igényt az a törekvés, hogy ma- 
gunknak áttekintést szerezzünk a négy evangélium nőalakjairól. 
Igaz, hogy nő az evangéliumok egyetlen részében sem játszik fő- 
szerepet s csak kevés az olyan nagyobb fejezet is, ahol asszonyok 
különösen előtérbe lépnek. Az evangéliumoknak egy nőszemélyéről 
sem tudunk annyit, mint Pál vagy Péter apostolról, még a leg- 3 
többet tudunk meg Jézus anyjáról. És mégis az evangéliumokban 
előadott anyag elegendő arra, hogy abból sokfélét magtanuljunk. 
Számos nő lép itt elönkbe, részben megnevezve, részben nevük 
emlitése nélkül. 

Már az a körülmény, hogy Jézus nem ritkán foglalatoskodott 
nőkkel, bizonyitjá a nőnek a kereszténységben való nagyrabecsülé- 
sét, ellentétben a régi és új idők népeinél elterjedt elnyomással s 
a nők lenézésével. Bár az evangéliumokban a férfiak előtérben 
állanak, a nők azért egyáltalán nem másodrendű lények, hanem, 
mint a férfiak, éppen úgy ők is, elhivottak a hitre és üdvösségre. 

Az evangéliumok nőalakjai között megkülönböztethetünk : 

1. olyan nőket, akikkel Keresztelő János élettörténetében ta- 
lálkozunk, 


2. több csoportját azon nőknek, akik Jézus életében sze- 
repelnek, 


3. nőket, akikről ezenkivül történik emlités, 


1) Most, amikor a hit és vallásos buzgóság élesztgetését szükségesnek 
ítéljük, elsőrangú érdekünk az evangéliumok olvasására forditani az emberek 
figyelmét. A mai időben, amikor a föld minden részén találunk olyan ember- 
csoportot, amelyik a vallás ellen támadást intéz, jó a lelkeket a szeretet evan- 
géliumának üde forrásához vezetni, Látva, hogy mennyire előtérbe került 
napjainkban a nőkérdés minden vonalon, érdekesnek igérkezik Jézus életét e 
problémával kapcsolatosan látni magunk előtt. Ezek késztettek az itt követ- 


kező egyszerű, de komoly vallásossággal és szabadelvű felfogással megírt 
munkácska lefordítására, Forditó. 

Első csoport. 
Nök Keresztelő Jánossal kapcsolatban. 


Keresztelő János életpályájának kezdetén és végén találunk 
nőalakokat: kezdetén Erzsébetet, végén Herodiast leányával együtt ; 
egyik életet adott neki, a másik pedig életét vette el. 

1. Erzsébetet az újszövetségnek csak egy része nevezi meg. 
(Lukács 1.) Ugyanazt a nevet viseli, mint őse, Eliseba, Áron fele- 
sége. (2. Mózes 6, 23.) A név jelentése: az én Istenem eskütétel ; 
Isten az, akinek fogadalmat teszek; akit én vallok. Származása 
szerint a papi nemzetséghez tartozott. Papi férjével Judeában lakott, 
valószinüleg Juttában, a Hebrontól") délre két óra járásnyira fekvő 
ősi papi városban. Erzsébet, előhaladott kora ellenére, János szü- 
letéséig gyermektelen volt. Máriával, Jézus anyjával rokonságban 
állt (1, 36 , rokonod") és a korkülönbség ellenére is, annyira meg- 
hitt, bensőséges viszonyban élt vele, hogy az asszonyi szivek leg- 
magasztosabb dolgairól is nyilatkozhattak egymásnak és egymás 
közt. E külső körülmények mellett megismerjük e két nő feddhetet- 
lenségét (1, 6), ami azt mutatja, hogy Jézus idejében is éltek derék, 
nemes papi családok és látjuk a fiú nevének megválasztásánál Isten 
iránti engedelmességben gyökerező határozottságukat. (1, 60, stb.) 
Derék annya! Természetesnek találjuk azért való fáradozását, hogy 
az ajándékképpen nyert fiut magasztos feladatának megfelelően 
igyekszik nevelni. Hogy azonban nyilvános fellépését megérte volna, 
az nem valószinű. 

2. Egészen más nőkkel találkozunk Keresztelő János életének 
végén, ezek: Herodias és leánya, Salome. Herodias leánya volt 
Aristobulus királynak és unokája annak a Nagy Herodes királynak, 
aki Jézus születésekor élt. Herodiast először nagybátyja, Fülöp, 
itureai negyedes fejedelem vette feleségül! ; azután másik nagybátyja, 
Herodes Antipas; utóbbi elidegenítette saját fivérétől, első feleségét 
pedig elüldözte, hogy elvehesse Herodiast. Salome, akinek nevét 
az újtestamentum nem emliti, anyjának Fülöppel való házasságából 
származott. Herodias adta az alkalmat Keresztelő János elfogatá- 
sára, mivel a próféta férjét, Herodest házasságtörés miatt ostorozta. 
Bizonyára már akkor felesége tanácsa szerint járt el Herodes. 


1) Valószinüleg Lukács 1. r. 39. v. eredeti értelme ez: Sietve ment a 
hegységbe, Jutta városába. Ezt a várost már Józsué 15. r. 55. v. és 21., 16. 
emliti. 

Herodias teljes gyűlölettel fordult az igazság és jog e megfélemlit- 
hetetlen védelmezője ellen, üldözte és már régen meg akarta öletni, 
csak tervét még eddig nem valósithatta meg. (Márk 6, 19.) Királyi 
férjének névnapja alkalmával kinálkozott erre az alkalom, amit 
aztán örömmel használt fel; ő inditotta arra leányát, hogy Keresz- 
telő János fejét követelje. Salome pedig, aki már előzőleg lelep- 
lezte magát illetlen táncával, elég aljas és kegyetlen volt ahhoz, 
hogy véres követelését a királynak előtárja s azután sajátkezüleg 
vigye anyjához a próféta vértől csepegő fejét. (Máté 14, 1 stb., 
Márk 6, 14 stb., Lukács 9, 7 stb.) 

Herodiás példát nyújt arra, hogy mennyire sülyedhet egy nő, 
mennyire vérszomjas és bosszuvágyó lehet egy asszony; a lelkü- 
letnek milyen keménysége és durvasága fordulhat elő néha a gyön- 
gébb nemnél is. , A nők hiénákká lesznek." Látható, miként for- 
dulhat elő házasságtörés és gyilkosság magas fejedelmi körökben; 
a társadalmi előkelőség az érzületnek minő elvetemültségével, a 
jellemnek mily borzalmas alásülyedésével lehet összekötve. Végül 
azt is mutatja ez az eset, hogy egy rossz asszony minő végze- 
tes befolyást gyakorolhat úgy férjére, mint leányára. Salome 
pedig példát szolgáltat arra, hogy fejedelmi udvarnál, ahol külön- 
ben annyit adnak a ,jó erkölcsre és formákra", az erkölcsösség 
és illem törvényeinek micsoda durva ellentétét találhatjuk s meny- 
nyire gyenge jellemüvé és romlottá válhatik a fejedelem leánya. 

Mekkora ellentét Keresztelő János életében: kezdetén a ko- 
moly papi családból származó vallásos lelkü anya, végén királyi 
családból való ördögi asszony; Erzsébetnek vallásos buzgóságából 
fakadó határozottsága, Herodiásnak bünözéséből eredő makacssága. 

3. Hogy Keresztelő János nyilvános tevékenysége idején nők- 
kel foglalatoskodott-e, nem tudnók, ha Jézus e mondása (Máté 
21, 32) nem maradt volna fenn: , vámszedők és parázna nők . , . 
hittek néki." János nemcsak katonák, vámszedők, farizeusok, meg 
királyi személyek, hanem elesett nők részére is áldott, komoly 
megtérést prédikált. János nőtanitványairól sehol sem esik szó. Ez 
bizonyára fellépésének nyers és különös sajátosságával függ össze, 
ami kétségtelenül kevésbé lehetett vonzó női kedélyek számára, 
mint Jézus népszerű modora. 

Második csoport. 
Jézus nórokonai. 


Ha azon számos nőszemélyt tekintjük, akikkel Jézus érintke- 
zésben állott, elsősorban rokonaira esik figyelmünk. 

1. Egy asszonyról sem esik szó oly gyakran az Ujszövetség- 
ben, mint Jézus anyjáról, Máriáról. E széles világon nincs asszony, 
akinek nevét annyi ember venné ajakára s akit a keresztény egy- 
házban annyira tiszteltek volna, mint őt és egyetlen nevet sem 
adtak gyakrabban leánynak a keresztény világban, mint az övét. 
Annál inkább szükséges az újtestamentumnak Máriáról szóló tudó- 
sitásait elmélyedéssel vizsgálnunk. 

A Mária név bármely más asszonynévnél gyakrabban fordul 
elő az újtestamentumban. Jézus anyján kivül nem kevesebb, mint 
öt Máriát ismerünk: Mária, Kleophas felesége, Mária Magdaléna, 
Bethaniai Mária, Mária, János (Márk) anyja (Ap. cs. 12, 12) és 
Róma-beli Mária (Rom. 16, 6). Ujtestamentumi kéziratok a Mária 
nevet gyakran Mariam alakjában is használják s ez ugyanaz, mint 
az ótestamentumi Mirjam, miként Mózes és Áron leánytestvérét is 
nevezték. Keserüséget, szomoruságot jelent. 

Máriának a katholikusoknál található tulértékelésével szemben 
inkább az a fontos, hogy megállapítsuk, mely újszövetségi iratok- 
ban fordul elő neve. A levelekben egyáltalán nincs emlitve, az 
Apostolok . cselekedeteiben csupán egy izben (1, 14). Az evangé- 
liumokban sem mindig megnevezve fordul elő: igy Máté evangé- 
liumának négy (1., 2., 12., 13.), Márk két (3., 6.), Lukács három 
(1., 2., 8.) és János három (2., 6., 19.) részében. Az evangéliumok 
89 részéből csak 12 nevezi meg Jézus anyját. János evangéliuma 
egyáltalán nem emliti Mária néven, Márk csupán egyszer (6, 3). 
Jézus kínszenvedései során János egy alkalommal emliti, a feltá- 
madás történetében pedig egyik evangélista sem. Mindenesetre 
Mária az egyetlen asszony, akit mind a négy evangélium s még 
egy másik újszövetségi irat is megemlit. 

Származásáról az Ujszövetség nem ad felvilágosítást, nem 
közli atyja nevét, sem állását, sem pedig Izrael azon törzsét, ame- 
lyikből eredt. Némelyek úgy vélik, hogy Mária a Lévi törzséből 
származott, mivel a papi nemzetséghez tartozó Erzsébet rokonaként 
szerepel (Luk. 1, 36), azonban ez a bizonyiték nem elegendő. 
Mások úgy vélekednek, hogy a Juda törzsének szülötte, Dávid le- 
származottja; minthogy csak ezen feltételezés alapján lehet Jézust 

,test szerint" Dávid fiának mondani (Róm. 1, 3); erre nézve nem 
elegendő Józsefnek Dávidtól való származása, mit Máté és Lukács — 
nemzetségtáblázatukban kimutatnak. E feltevés valószínünek látszik, 
bár nem kétséget kizáróan bizonyos. 

Családi körülményeiről hasonlóképen keveset tudunk meg. 
Minthogy férjéről, Józsefről utoljára a tizenkét éves Jézus jeruzsá- 
lemi történetével kapcsolatosan kapunk tudósítást (Luk. 2, 41 $ 
folyt.), joggal hihetjük, hogy Jézus nyilvános fellépése előtt, tehát 
az ő 12. és 30. életéve között férje már elhalt s igy Mária meg- 
lehetősen korán jutott özvegységre.") A keresztre feszitett Jézusnak 
anyjáról való gondoskodása nem volna érthető, ha József már 
korábban nem halt volna meg. Hogy Máriának több gyermeke 
volt, már Jézus születésének történetéből is kitetszik, ahol ezt ta- 
láljuk : szülé az ő első szülött fiát (Máté 1, 25, Luk. 2, 7) — mi 
különben is eléggé bizonyitható a katholikus hagyományokkal ellen- 
tétben. Máté Jézusnak négy fiutestvérét emliti (13, 55): Jakab, 
Józsé, Simon, Judás. Márk (3, 31), Lukács (8, 19), János (75)jós 
az Apostolok cselekedetei (1, 14) szintén beszélnek Jézus testvéreij- 
ről: a jeruzsálemi gyülekezetben később Jakab igen tekintélyes 
vezető volt. Máté és Márk Jézus leánytestvéreiről is tesznek emli- 
tést. Igy Máriának tekintélyes számu gyermeket kellett gondoznia. 

Mária élettörténetéből azt a fejezetet ismerjük leginkább, ame- 
lyikbe. Jézus születése és ifjúkcra is beletartozik. Nem szükséges 
az elbeszélés részleteibe belefognunk, miután azok amugy is eléggé 
ismertek. Máté elbeszéli Jézus fogantatását, a bölcsek érkezését, az 
Egyiptomba menekülést s aztán a Názáretbe való költözést pé lén 
kács előadja Jézus születésének megjelentését, Máriának Erzsébet- 
nél tett látogatását és az ő dicsőitő énekét, Jézus Bethlehemben 
történt születését, a templomban való bemutatását s Názáretbe 
térésüket. Egészen homályban marad Máriának Jézus halála utáni 
életsorsa, úgyszintén életének vége. Jézusnak ama tanitványa vette 
őt magához, akit Jézus szeret vala (Ján. 19, 27); Jézus feltáma- 
dása után pedig a tanitványok jeruzsálemi gyülekezetében tartóz- 
kodott (Ap. csel. 1, 14) ; ezek azon legutóbbi események, amikről 
a Szentirás tudósit bennünket. Amit a katholikus egyház tud még 
későbbi tetteiről és menybemeneteléről, az már tiszta legenda s 
minden hitelességet nélkülöz. 


; Héj Máté 13, 55, Luk, 4, 22, Ján. 6, 42-ből nem következik, hogy József 
még élt. t 

Minél kevesebb az, amit Mária külső életkörülményeiről tti- 
dunk, annál fontosabb az, amit Jézushoz való viszonyáról ismerünk. 

E szó: Jézus anyja, már magában foglalja a feleletet. Ném 
véletlen, hogy úgy Máté, mint Lukács evangélista meglehetősen 
részletesen adják elő Jézus születését és az azt megelőző esemé- 
nyeket s hogy éppen ezen elbeszélésekben többször fordul elő 
Mária neve és személye, mint az evangéliumok bármely más feje- 
zetében, mivel ő Isten kiválasztása folytán a Messiásnak, Isten fiá- 
nak, az Idvezitőnek adott életet, ezért volt és lesz ő ,áldott az 
asszonyok között" (Luk. 1, 42). Ez volt szerencséje és gyönyörű- 
sége, ez volt az ő kiváltsága minden idők asszonyaival szemben e 
világon. Természetesen erre a feladatra csak nemes, tiszta és Isten: 


:" ben bizó asszony lehetett elhiva. Az a dicsőitő beszéd, amit egy 


asszony Jézus anyjához intézett, teljesen jogosult. (Luk. 11, 27). 
És mégis éppen a születés történetében ismételten kifejezésre jut, 
hogy Jézus és nem Mária a főszemély. Jellemző, hogy Máté igen 
gyakran használja e kifejezést: a gyermek és anyja; a gyermeket 
mindig anyja előtt emliti (2, 11, 13, 14, 20, 21). Máté nem Mária 
történetét, hanem lézusét akarja előadni. : 

Az elbeszélés további során, ahol Mária szerepel, egészen 


. világosan láthatjuk, miként utasitja vissza Jézus Máriának azon 


igyekvését, hogy neki hivatása teljesítése közben utasításokat adjon ; 
Jézus megőrzi teljes önállóságát. Mária az Idvezitő természetes 
anyja s nincs szerepe az ő megváltói munkájában. 

Ennek előjátékát már abban a történetoen felfedezhetjük, mi- 
kor a 12 éves Jézus a jeruzsálemi templomban megjelenik. Mária 
szemrehányásképen mondja gyermekének: ,Miért cselekedted ezt 
velünk ?" Jézus azonban ezt nem fogadja el; a szándékolt rendre- 
utasítás nem juthat érvényre; anyjával szemben nincs egyetlén 
mentegetőző szava. Ő tudta, hogy neki az atya szentélyében kellett 
maradnia; ebben anyja nem tartóztathatta fel (Luk. 2, 48 folyt.). 
Hogy azonban" Jézus egyébképen anyja iránt a köteles tisztelettel 
viselkedett, közvetlen ezután bizonyossá válik: , és engedelmes vala 
nékik" (Luk. 2, 51), ez egyetlen szó jellemzi Jézus életének 12. 
évétől 30-ig terjedő időszakát. 

Amikor a kánai menyegzőn Mária felhivta fiának figyelmét 
a mutatkozó borhiányra, bizonyára azért, hogy ezáltal cselek- 
vésre - indítsa, Jézus anyja próbálkozását határozottan vissza- 

utasitja); ő maga tudta ,az órája" eljövetelét; anyjának kiváltsá- 
gos szerepét el nem ismerte. Mária ennek ellenére sem veszitette 
el Jézus iránti bizalmát. (Ján. 2, 3—5.) Nem sokkal később Mária 
fiaival, egyben Jézussal s annak tanitványaival Kapernaumban tar- 
tózkodott. (Ján. 2, 12.) Utóbb megint Názáretben időzött. Igy fiát 
hivatásának teljesítésében nem befolyásolhatta. 

Amint Jézus fellépésének idején, úgy munkásságának tető- 
fokán is előfordul, hogy Máriát szemben találjuk Jézussal. Anyja és 
testvérei jönnek s beszélni akarnak vele, látni óhajtják, hivatják, 
bizonnyal ki akarják ragadni különös munkaköréből (Márk 3, 21); 
azonban Jézus nem volt hajlandó erről beszélni, nem ment ki hoz- 
zájuk s munkáját nem szakitotta félbe, útjáról vissza nem lépett. 
(Máté 12, 46 s folyt., Márk 3, 31 s folyt., Luk. 8, 19 s folyt.) Itt 
is megőrizi Jézus a maga önállóságát. Az alya akarata szerint cse- 
lekszik, anyjának beavatkozását nem fogadja el. Bizonyára Máriá- 
nak nehezére esett, mint sok más anyának is, ha.- felnőtt fiokra 
már nem gyakorolhatnak döntő befolyást. Máriának is meg kellett 
tanulnia, hogy higyjen Jézusban s neki követője legyen. 

Ez az út belső krizisen vezetett át. Mária emlékezetében tar- 
totta mindazon mondásokat és eseményeket, amelyek jelentősek 
voltak Jézus születésével kapcsolatban (Luk. 2, 19) és mégis el- 
következett azon idő, amikor Jézusról hozzátartozói azt hitték, hogy 
magán kivül van. (Márk 3, 20, 21; ugyanabban a részben, ahol 
Máriának és fiainak Jézusnál tett látogatásáról olvasunk.) Ugyanez 
az evangélista tudósit Jézus ama kijelentéséről: ,a prófétát leg- 
kevésbbé ismerik el saját hazájában, rokonai között és otthonában". 
(Igy hangzik a görög eredetiben.) Valószinünek kell tartanunk, hogy 
Mária is osztozott abban a véleményben, amit Jézus hozzátartozói 
róla kialakitottak. Testvéreinek kételkedését kifejezetten megtaláljuk 
az evangéliumban. (Ján. 7, 5.) Később megint fordulat állott be 
Mária érzületében; Mária megjelent fia keresztje alatt s azután az 
első keresztény gyülekezetben. Amikor azonban az emberiség hal- 
dokló Idvezitője a gyöngéd, odaadó, aggódó gyermeki szeretet sza- 
vát hallatja utoljára, ezzel bizonyságot tett arról, hogy teljes ön- 
állóságának megőrzése mellett is, az ötödik parancsolatról élete 
utolsó pillanatáig meg nem feledkezett. (Ján. 19, 25—27.) 


1) Ha valaki az ,anya" szó helyett használt , asszony" megszólitásban 
nyersességet vagy figyelmetlenséget látna, ez kétségtelenül helytelen. Ján. 19, 


26-ban, ahol Jézus anyját kedvenc tanitványára bizza, ugyancsak az , asszony" 
kifejezést használja. 

Jézus halálának bekövetkezésekor Mária nem volt jelen, sem 
a sírbatételnél, bár e jeleneteket ábrázoló festményeknél rendszerint 
ott látjuk. Arról sem értesülünk, hogy a feltámadott Jézus megsz 
jelent volna anyjának, Máriának, ámbár más asszonyok részesültek 
hasonló égi jelsnségek látásában. 

Mindaz, amit az újtestamentum megőrzött Máriáról, éles ellén- 
tétben áll azzal, amivé őt a katholikus egyház tette; hogy ő szent, 
csodás születésű, örök szüzességű, a mennybe felment, az emberek 
szószólója jézusnál, mennyei királynő, istenanya. Mária anyja volt 
Jézusnak, de egyben követője is. 

2. Jézus rokonságának köréből Márián kivül még más nőket 
is ismerünk: Erzsébetet már emlitettük; ő valószinüleg nem érte 
meg Jézus nyilvános fellépését. Ott vannak Jézus leánytestvérei 


. (Máté 13, 56 és Márk 6, 3), akik Jézus munkássága idején mind 


Názáretben éltek; számuk, nevük, külső életkörülményeik felől s 
Jézushoz való benső viszonyukról semmit sem tudunk.!) Végül tu- 
domásunk van Mária nővéréről, aki Jézus keresztje alatt állott (Ján 
19, 25); Jézus e nénjéről más vonatkozásban még egyszer lesz szó. 


Harmadik csoport. 


Nők az apostolok rokonságából. 


Ismételten találkozunk az evangéliumokban olyan nőkkel, akik 
Jézus tanitványaival rokonságban álltak. Ezzel belépünk Péternek, 
Jakab és Jánosnak, Zrbedeus fiainak, továbbá Jakabnak, Alfeus 
fiának családjába. 

1. Péter napa (anyósa), aki Kapernaumban, Péter házánál 
lakott, betegsége idején tapasztalta Jézus csodás gyógyitó erejét. 
Nyilvánvalóan ez asszony szeretetnek örvendett kiterjedett családi 
körében ; , azonnal szólának neki felőle" ; ,érdekében kéréssel for- 
dultak hozzá". Mindjárt gyógyulása után bizonyságot tett vendégei 
előtt szolgálatkészségéről és segiteni akarásáról. (Máté 8, 14, folyt. 
Márk 1, 29—31, Luk. 4, 38 folyt.) Ez az asszony, jóllehet körül- 
ményeiről semmi egyebet nem tudunk, megmutatta, hogy egy anyós 
— mily félelmetesen hangzik e szó a nép száján — mennyire ki- 
érdemelheti hozzátartozóinak szeretetét és becsülését. 


1 Több görög kézirat szerint Márk 3, 32-ben Jézus anyja és fiutestvé- 
rei mellett leánytestvéreiről is történik említés. Eszerint, amikor a család meg- 
kisérelte, hogy Jézust különös életpályáján feltartóztassa, utóbbiak is közre- 


működtek. 

2. Ismételten emlitik az evangéliumok Zebedeus fiainak any- 
ját. Idősebb Jakab és Jézus kedvenc tanitványa, János voltak 
Zebedeus fiai. (Máté 10, 2, Márk 3, 17 stb.) Zebedeus halász volt 
s fiaival együtt a Genezaret-tava mellett mesterségének élt. A csa- 
lád Péterrel és Andrással barátságban állott; Zebedeus fiai Péter- 
nek ,társai" voltak, azaz munkatársai, akik vele együtt dolgoztak. 
Anyjuk neve elég valószinüséggel megállapítható. Máté 27, 56 v. 
szerint Jézus keresztje alatt álltak: Mária Magdaléna, Mária, Jakab 
anyja és Zebedeus fiainak anyja; Márk evangéliumának megfelelő 
helye (15, 40) a két Márián kívül Salomét emliti; tehát igen való- 
szinű, Salome a Zebedeus felesége. Ha János evangéliumának pár- 
huzamos helyét is figyelembe vesszük, még további valószinüségre 
jutunk. Itt négy asszonyról van szó (19, 25), akik Jézus keresztjé- 
nél ott álltak: Jézus anyja, akit a többi evangéliumok nem emlite- 
nek fel, továbbá az ő anyjának nőtestvére, akiről egyebet semmit 
nem tudunk, végül Mária, a Kleofás felesége és Mária Magdaléna. 
Kleofás felesége ugyanaz a személy, aki a többi evangéliumokban 
Mária, Jakab anyja néven szerepel. Ha összehasonlítjuk János tudó- 
sitását Máté és Márkéval, nagyon valószínünek tetszik, hogy Jézus 
anyjának leánytestvére nem más, mint Salome, a Zebedeus-fiak 
anyja.") János evangélista nem nevezi meg Salomét, ami egészen 
beleillik sajátos eljárási módjába: ő sem saját nevét, sem Jézus 
anyjáét, sem pedig tulajdon apjának nevét nem említi — utóbbinak 
neve csak János evangéliumának végén fordul elő (21, 2) —; 
ugyanitt anyja nevét sem mondja meg. Ha sejtésünk nem csal, 
Jézus közeli rokonságban állott jakabbal és Jánossal, unokatestvé- 
rek voltak, Salome Jézus nénje volt. 

Miután Salome annyira közel áll Jézushoz, így még inkább 
megérthető ama kérése, amit Jézusnak előad fiai édekében (Máté 
20, 20 folyt.), hogy nekik a mennyeknek országában a többi tanit- 
ványokkal szemben különös kiváltságuk legyen. Ezen előnyt fiai 

1) A legtisztábban kitetszik e viszony a neveknek azon sorrendben való 
táblázatos összeállításából, amint az evangéliumokban következnek egymás után: 


Máté: 1. Mária 2. Mária, 3. a Zebedeus-fiak 
Magdaléna Jakab anyja anyja 

Márk: 1. Mária 2. Mária, 3. Salome 
Magdaléna Jakab anyja 

János: 1. Mária 2. Mára, 3. Jézus any- 4. Jézus anyja 
Magdaléna Kleofás felesége — jának pörére 3 je 


Ebből látható, hogy a Zebedeus-fiak anyja, Salome és Jézus anyjának nővére 
ugyanaz a személy, 

számára a földi rokonság alapján óhajtotta a jövőre kiterjeszteni. 
Mindenesetre kérését abból is magyarázhatjuk: két fia, Péterrel 
egyetemben, alkották a tanitványok azon szükebb körét, amelyet 
Jézus a többiekkel szemben számos esetben kitüntetett. Ehhez járult 
természetes anyai büszkesége, minél fogva fiait sokra tartotta. Bár- 
mennyire is alázatos volt, Salome ,leborult előtte"; hogy Jézus 
kérését még sem teljesitette, könnyen megérthetjük, éppen úgy, 
mint a többi tanitványoknak a kérés feletti rosszalását. Nem hagy- 
hatjuk figyelmen kivül, hogy Márk közlése (10,"35 folyt.) János 
és Jakab anyját egyáltalán nem emliti meg; szerinte Zebedeus fiai 
maguk terjesztik a kérést a mester elé. 

Mig egyik történet Salomét az anya szerepében mutatja be, 
aki fiait sokra tartja, addig Jézus szenvedéseinek során, mint az ő 
hűséges követőjét ismerjük meg. Azon asszonyok közt volt, akik, 
bár távolról, Jézus megfeszitését szemmel kisérték. (Máté 27, 55 stb., 
Márk 5, 40.) Jézusnak anyjához intézett szavát minden bizonnyal 
ő is hallotta. Végül még egyszer a feltámadás történetében esik szó 
róla. Legalább is Márk közlése szerint (16, 1) Jézus hűséges nő- 
követőinek azon csoportjába tartozott, akik husvét reggelén a Sir- 
hoz zarándokoltak, hogy a holttestet megkenjék; hallák azonban 
az angyal ajkáról Jézus feltámadásának meglepő hirét. 

3. Mig Zebedeus házában olyan családot ismertünk meg, 
melynek több tagja Jézus tanitványainak köréhez tartozott, ugyan- 
akkor még más, ehhez hasonló családot is találunk. Ismételten ta- 
lálkozunk egy másik Máriával, Jakab anyjával. Különböző helyeken, 
más és más névvel tünik fel: Jakab és Józsé anyja (Máté 27, 56), 
a kis Jakabnak és Józsénak anyja (Márk 15, 40), Józsé anyja 
(Márk 15, 47), Jakab anyja (Márk 16, 1, Luk. 24, 10) néha a 
másik Mária néven (Máté 27, 61; 23, 1). E helyek legtöbbje egy 
vagy több fiu anyjaként emliti. Jézus tizenkét tanitványa között 
Jakabon, Zebedeus fián kivül, kit nagyobb vagy idősebb Jakabnak 
is hivnak, ott találjuk kis vagy ifjabb. Jakabot. Ezt a Jakabot az 
apostolok neveinek felsorolásánál (Máté 10, 3, Márk 3, 18 8éuke 
6, 15, Ap. cs. 1, 13) rendszerint Alfeus fiának mondják. Ha János 
evangéliuma (19, 25) Máriát, Kleofás feleségét emliti, ez senki más 
nem lehet, mint Jakab anyja. Igaz, hogy ezen nevek, Alfeus és 
Kleofás, (német) nyelvünkben különböző hangzásuak; egyéd iránt 
semmi más mindkettő, mint a Chalpai héber névnek görög válto- 
zatai. Tehát egy egész családot ismerünk meg : Alfeus vagy Kleofás 
a férfi és apa, Mária a feleség és anya, Jakab és Józsé, fiaik, 

Mária, Jakab anyja az evangéliumok három fejezetében fordul 
elő. A többi asszonyokkal együtt ott volt a Golgotán; az asszo- 
nyoknak azon nagyobb csoportjához tartozott, akik Galileából elki- 
sérték Jézust s neki szolgáltak; amikor Jézus meghalt, távol ő is 
ott állott. (Máté 27, 55 és folyt., Márk 15, 40 és folyt.) János tu- 
dósitása szerint Mária közvetlen a kereszt alatt volt akkor, amikor 
Jézus búcsúszavát anyjához intézte. (János 19, 25.) Mária tehát 
mestere megfeszítése idején kitartott egyszer közelebb, máskor tá- 
volabb helyezkedve el. A sirbatételnél megint ott találjuk; Mária 
Magdalénával együtt a sirral szemben ültek s figyelték a sirba- 
helyezést. Jézus anyját és Salomét a temetés alkalmával az evan- 
géliumok nem emlitik. Mária, Jakab anyja a legkitartóbban maradt 
ott. Végül Máriát a feltámadás történetében láthatjuk. Máté, Márk 
és Luk. egybehangzóan adják elő, hogy Mária, Jakab anyja husvét 
reggelén több asszony társaságában Jézus sirjához kiment, a sirt 
azonban üresen találták s hallották az angyal hiradását Jézus fel- 
támadásáról, (Máté 28, 1 stb., Márk 16, 1 stb., Luk 24, 1 stb.) " 
Csak Máté szól arról is, hogy Jézus Máriának megjelent s hogy 
vele együtt Mária Magdaléna volt Jézus feltámadásának első szem- 
tanuja. (Máté 28, 8—10.) 

Ha még arra is figyelmezünk, hogy Luk. elbeszélése szerint 
(24, 18) a feltámadás napjának estéjén Emmaus felé menő férfiak 
egyike Kleofás volt, tehát hihetőleg Máriának a férje, illetve Jakab- 
nak atyja, megismerjük amaz egyedül álló esetet, mely szerint egy 
család mindenik hozzátartozója: férj, feleség és fiú, látták a fel- 
támadottat. Boldog család, amelynek tagjait Jézus követése annyira 
egymáshoz fűzte, a feltámadott Jézus jeladása pedig mindeniküket 
boldogokká tette. 

Amint Saloménál, a Zebedeus fiainak anyjánál, ugyan úgy 
Máriának, Jakab anyjának életében a Jézus iránt megnyilatkozó 
sirig tartó hűség tünik fel legjellemzőbb vonásként, 


Negyedik csoport. 
Jézus nőkövetői. 


Az apostolok rokoni köréhez tartozó két nőről, Saloméról és 
Máriáról, Jakab anyjáról elmondhatjuk, hogy ők maguk egyuttal 
Jézus követői voltak. Rajtuk kivül az evangéliumok még öt olyan nőt 
említenek, akiket egyszerüen Jézus követőinek mondhatunk. Ezeknek 
két körét különböztethetjük meg : egyik a galileai, másik a judeai kör, 

1. Salomén és Márián, Jakab anyján kivül három nő tartozik 
a galileai körhöz, akiket Lukács együtt emlit: Mária Magdaléna, 
Johanna és Zsuzsánna (8, 1, 2, 3). Mindhármuknak közös sorsuk 
van: mind betegek voltak, Jézus csodás ereje gyógyitotta meg 
őket. Bizonyára hálából, gyötrelmüktől való megmentődésükért csat- 
lakoztak Jézushoz s igy kisérték őt Galilea piacain és városain 
keresztül. Kezükbe vették Jézus külső dolgainak ellátását, szolgáltak 
neki s vagyonukból rendelkezésére juttattak; mindebből az látszik, 
hogy anyagilag tehetősek voltak. 

Zsuzsánnának csak nevét ismerjük; igazi keleti asszonynév, 
, liliom"-ot jelent. 

Johanna ugyanaz a név, amelyik az Ujszövetségben Anna 
alakban is előfordul; azt jelenti: kegyelemben részesült, — akin 
Isten kegyelme nyugszik, Khubzának volt neje, akit egyébként nem 
ismerünk ; Heródes királynak ápolója vagy gondviselője volt e férfi ; 
hivatalát szintén nem tudjuk közelebbről megállapitani. Azonban 
jelentős körülmény, hogy udvari tisztséget viselő egyén feleségét 
találjuk Jézus követői között; akadtak tehát Heródes romlott és: 
bünöző udvarában is olyanok, akik Jézus szavainak igazságát meg- 
értették. Luk 8, 3-on kivül még egy helyen emliti Johannát az 
Ujtestamentum; Luk. 24, 10 szerint azon asszonyok közt találjuk, 
akik husvét reggelén Jézus sírjához mentek s a tanitványoknak 
hirül hozták Jézus feltámadását. 

A galileai nőtanitványok körében a legismertebb . előttünk 
Mária Magdaléna, akit nemcsak Lukács, hanem mind a négy evan-: 
gélista felemlit. Ő és Mária, Jakab anyja azok csupán, akik név- 
szerint szerepelnek mindenik evangéliumban. Neve összesen 14-szer 
fordul elő (Máté 27, 56, 61; 28, Il; Márku15, 40547 a165-1495 
bulo- 862 12410 Ján:194.25 42041, 415416; 18). 

Mária Magdaléna a Genezáret tava nyugati partján, Tibériás- 
tól nem messzire fekvő Magdala városából származott. E város a 
Talmud szerint gazdagságáról volt hires, egyben azonban romlott 
erkölcseiről is. Ma a régi város helyén annak csak nagyon szegé- 
nyes maradványai találhatók fel, nyomorult, piszkos falucska. 

Mária Magdalénának Jézussal való összetalálkozása előtti 
életéből csak azt az egyet tudjuk (Luk. 8, 2), hogy szerencsétlen, 
beteg s tisztátalan lelkektől megszállott nő volt, akiből Jézus hét 
ördögöt űzött ki. Életkorát, családi körülményeit s későbbi élet- 
sorsát nem ismerjük. Elterjedt vélemény, hogy Mária Magdaléna 
ugyanaz a személy, akit rendszerint mint ,nagy bünnel terhelt nő"-t 

emlegetnek. Innen ered a vezeklő Magdaléna fogalma, ugyszintén 
az, hogy elesett lányok intézetét Magdaléna-menhelynek nevezik stb. 
E nagy betegségben szenvedő nőt a hagyomány bűnös, rossz asz- 
szonnyá változtatta át. Erre az indítást az szolgáltatta, hogy 
Lukács evangéliumában (7, 36 stb.) a bűnös asszonyról szóló el- 
beszélés éppen azon fejezet előtt áll, ahol ez az evangélium első 
izben szól Mária Magdalénáról (8, 1 stb.). Az evangélium egyéb- 
kép nem nyújt alapot arra, hogy e két nőt egynek tartsuk. 

Miután Jézus akkora eréllyel és annyira jótékonyan beavat- 
kozott sorsába, hozzácsatlakozott s galileai utjában Jézust más 
asszonyokkal együtt követte. Elkisérte azután őt kínszenvedéseinek 
utján is. A Golgothán ott állott a többi asszonyokkal egyetemben 
Jézus keresztjének közelében (Máté 28, 55, 56; Márk 15, 40 stb. ; 
Luk. 24, 1 stb., 10). Mivel mindenütt első helyen emlitik nevét, 
azt következtethetjük, hogy Jézus nőkövetői közt különösen tekin- 
télyes helyet foglalt el; mintegy vezetőszerepe volt közöttük. János 
tudósítása szerint (19, 25) is a kereszt alatt állott ; Máriával, Jakab 
anyjával jelen voltak Jézus sirbatételénél; a sirral szemben tartóz- 
kodtak s figyelték, hová helyezik el Urok testét; ök a két leghüsé- 
gesebb (Mát. 27, 61; Márk 15, 47). Ott találjuk Mária Magdalé- 
nát a feltámadás történetében is. Husvét reggelén asszonytársaival 
kiment a sírhoz, hogy Jézus testét megkenjék; itt is elől emlitik 
nevét (Mát. 28, 1 stb.; Márk 16, 1 stb.). A feltámadott Jézus meg- 
jelenik előttük. Márk különös hangsúllyal emeli ki (16, 9—11), 
"hogy Jézus Mária Magdalénának jelent meg először. Még nagyobb 
részletezéssel adja elő János evangéliuma: Máriának a sirhoz való 
menetelét, Péterrel és Jánossal folytatott beszélgetését, a sir előtti 
zokogását, miként szólt az angyallal s hogyan jelent meg neki 
Jézus, amit aztán a tanitványoknak tudomására adott (20/1842 
11—18) A három fennti evangélium szerint Mária Magdaléna volt 
az első nő, aki láthatta a feltámadott Jézust. 

Mária Magdaléna az a nőökövetője Jézusnak, aki feltünő mó- 
don részesült segítségében, egyuttal azonban nagy hüséggel és oda- 
adással szolgált; ő volt az, aki először élte át a feltámadás jelenetét. 

Jézus galileai nőkövetőinek számát ezen három személlyel 
nem meritettük ki; nevét azonban csak.ezeknek tudjuk. Ugy Máté 
(27, 55), mint Lukács (8, 3) arról tesznek bizonyságot, hogy Jé- 
zusnak ,sok" nőkövetője volt, akik őt Galileába, később Jeruzsá- 


lembe is elkisérték. Elég nagy tehát a Jézus követőivé szegődött 
nök száma, 

2. Jézus nőkövetőinek judeai körét Mártha és Mária, a bethá- 
niai két leánytestvér alkotja. Névszerint csak két evangélium, Lu- 
kácsé és Jánosé örökitette meg őket. Három elbeszélésben van szó 
róluk: Jézusnak Bethániában tett látogatásakor (Luk. 10, 38—42), 
Lázár feltámasztásánál (Ján. 11, 1—45) és Jézusnak Bethániában 
való megkenetése alkalmával (Ján. 12, 1—8). Utóbbi történetet a 
két első evangélium is előadja, csakhogy Mária nevének megne- 
vezése nélkül (Mát. 26, 6—13; Márk 14, 3—9). Az a kevésszámu 
elbeszélés is elég anyagot őrizett meg arra, hogy a két testvér élet- 
körülményeit s jellemét bővebben megismerjük. 

Bethániában laktak. A helység neve nyomorultak, szenvedők 
otthonát jelenti; valamikor talán a poklosok lakóhelye lehetett. 
Jeruzsálemtől nem messzire, 15 futamatnyira, vagyis körülbelül 3 
óra járásnyira (Ján. 1I, 18) terült el az Olajfák hegyének tulsó 
oldalán. Jeruzsálemi munkásságának utolsó szakaszában Jézus gyak- 
ran itt töltötte az éjszakát. 

Az evangéliumokban ritkán találkozunk nővérekkel, csupán 
Jézus anyja és leánytestvére, Jézus leánytestvérei s a bethániai 
testvérpár ilyenek. Kettőjük közül, úgy látszik, Mártha volt idősebb. 
Mártha neve többizben a Mária név előtt áll (Luk. 10, 38; Ján. 
11, 5, 19), csak egyszer fordul elő a szövegben Mária Mártha 
előtt (Ján. 11, 1). Ugyancsak erre vall az is, hogy Mártha fogadja 
Jézust házába s ő gondoskodik Jézus megvendégeléséről (Lukács 
10, 38, 40). Igen valószinű, hogy mindkét testvérnek volt férje. 
Márthát , asszonynak" mondják (Luk. 10, 38). Némelyek úgy véle- 
kednek, hogy a Máté és Márk evangéliumában szereplő poklos 
Simon, akinek házában Jézus bethániai megkenetése történt (Máté 
26, 6; Márk 14, 3), Mártha férje lehetett. Ez esetben megérthető 
az evangélium azon beállítása, hogy éppen Mártha szolgált fel 
(Ján. 12, 2). Ha ez a feltevés igaz, akkor Mártha férje is érez- 
hette Jézus gyógyitó erejének hatását. Minthogy Máté meg Márk is 
Jézus megkenetése történetében  ,asszony"-ról beszélnek, hihető, 
hogy Máriának is volt férje. Jézusnak a bethániai nővérek társasá- 
gában való időzését némelyek félremagyarázták, mások romantikus 
szinezéssel rajzolták meg ; ezzel szemben nem lényegtelen a Szent- 
irás fenti adataira rámutatni. ; 

A két nőtestvér jelleme eltérő sajátságokat mutat. Mártha a 
szorgalmas, szüntelen munkában levő háziasszony, sok a teendője, 
sok a gondja-baja; Ő szolgál fel az asztalnál (Luk. 10, 40, 4ls 
Ján. 12, 2). Gyors az elhatározásban, ugyancsak a cselekvésben : 

amikor Lázár feltámasztására Jézus Bethániába érkezik, Mártha 
elébe siet, mig Mária otthon ,ül vala"; ő megy Mária után, hogy 
Jézushoz vezesse; Jézust pedig vissza akarja tartani attól, hogy 
testvére sirját felnyittassa (Ján. 11, 20, 28, 39). Ezzel szemben 
Mária csendesen, a Mester lábainál leülve hallgatja beszédét s tel- 
jes lélekkel csüng Jézus üdvösséget igérő szavain (Luk. 10, 39). 

Lázár feltámasztásakor mélyen belemerült a fájdalomba ; egész 
magatartásában valami lassuság, nehézkesség s esetlenség . tapasz- 
talható ; várakozik, amig szólítják (Ján. 11, 20, 28). Jellemző a két 
nővérre az is, hogy bár mindkettő a bizalom hangján köszönti a 
Mestert: , Uram, ha itt lettél volna, nem halt volna meg a testvé- 
rem", mégis, amig Mártha talál szót a vigasztalódásra és remény- 
ségre, addig Mária nem tudott mást tenni, minthogy Jézus lábai- 
hoziesétt ésssírt. "(Ján 115521 225032, (33). Er külsőség vaskötítéstő 
vér kedélyvilágának merő külömbözőségét mutatja. Mártha inkább 
férfias természetű, Mária igazi gyöngéd, nőies jellem. Azonban nem 
szabad elfelednünk, hogy Mária is képes volt a cselekvésre, ha 
arról volt szó. Ebben az értelemben kell méltányolnunk Jézusnak 
Mária által történt megkenetését. Ez már az elszántság cselekedete 
volt; hiszen előre keilett számolnia azzal, hogy szemrehányás éri 
s félremagyarázzák tettét (Ján. 12, 3 stb.). mee. 

A két testvér, jellemük eltérő volta mellett is, egy vonatko- 
zásban teljesen megegyezett; a Jézushoz való szeretetben és biza- 
lomban egyformák voltak. Amikor testvérük beteg lett, együtt kül- 
döttek Jézus után. (Ján. 11, 3.) Mindketten rajongói voltak Jézus- 
nak, csakhogy mindégyik lelki alkata szerint. Jézusnak Bethániában 
tett látogatása alkalmával Martha nem az eljárásban tévedett, ha- 
nem abban, hogy Mária sajátságos magatartását nem értette meg 
s azt nem méltányolta. Jézus iránt mutatott szeretetük viszonzásra 
talált. , Szereti vala pedig Jézus Márthát és annak nőötestvérét." 
(Ján. 11, 5.) Ebben kétségtelenül kifejezésre jut irántuk érzett 
nagyrabecsülése, mint ama mondásban: az a tanitvány, akit szeret 
vala. A megkenetéssel kapcsolatban még külön ,elismerő" szóval 
adózik Máriának: neki egyedül igér el nem muló dicsőséget, amit 
kiváló emberek tartanak a legfőbb jónak s ami után oly sokan 
vágyakoznak. Valahol az egész világon prédikáltatik az evangélium, 
Mária szeretetének e megnyilatkozása is hirdettetik. (Máté 26, 13, 
Márk 14, 9.) Ehhez hasonló nagyszerű igéretet nem mondott Jézus 
senki másnak. Egyedül álló eset ez. 


Mártha és Mária a keresztények különböző tipusainak  kép- 

viselői: Mártha a cselekvő, gyakorlati kereszténységet, Mária a 
bensőséges, Jézusban elmélyedő hitet képviseli. Korunk Mártha el- 
járásmódja iránt mutat több megértést. Igen jellemző, hogy amig 
a régi századok evangéliumos keresztnevei közt igen ritkán fordul 
elő a Mártha név, újabban nagyon kedvelik s gyakran használják. 
Mégis Máriáé lesz mindenidőben a Jézus által részére biztositott 
dicsőség. 

Mária és Mária két szerény személy, akik semmi nagy dol- 
got nem vittek véghez, de akik naggyá lettek Jézussal való együtt- 
létük folytán. (Folytatjuk.) 

Németből forditotta : 
Boros Jenő, 

IRODALOM 


Dr. Tóth György: , Dávid Ferenc, az unitárius vallás meg- 
alapítójának emlékezete". A Józan Miklós által szerkesztett Unitá- 
rius Kis Könyvtár 74-ik füzeteképpen jelent meg az az emlékbe- 
széd, melyet dr. Tóth György, a budapesti eklézsia gondnoka, az 
Igazgató-Tanács tagja, a m. kir. Kuria birája, Budapesten 1929. 
nov. 17-én a Dávid Ferenc halála 350-ik évfordulója alkalmával 
rendezett emlékünnepen tartott. Az emlékbeszéd mindenképpen " 
méltó a helyhez, ahol elhangzott és az egyházalapiító mártirhoz, - 
ákiről szólott. Az iró közismert alaposságával jog- és történelmi 
érzékével állit emléket Dávid Ferencnek. Felülemeli az erdélyi és 
magyarországi reformáció keretein s az egyetemes emberi haladás 
munkása és mártirjaként állitja előnkbe. Ebből a nézőpontból fejti 
ki a saját művei alapján Dávid Ferencnek Istenről, Jézusról, Szent- 
lélekről és az emberi. erkölcsről való felfogását. Ezek méltatása után 
érzésből fakadó emlékbeszéd buzditólag és termékenyítőleg hat az 
olvasóra. 

Az Unitárius Kis Könyvtár ezen füzetét Dr. Mikó Ferenc egy- 
házi főgondnoknak az emlékünnepélyt megnyító beszéde vezeti be 


és Dr. Kozma Jenő országgyűlési képviselő ünnepzáró beszéde 
fejezi be. 


A szentírás szociális tanításai. Több író közreműködésével 
kiadta és bevezette Keeble Sámuel. Angolból fordította : Incze Gábor, 
budapesti vallásoktató lelkész. Szabó Imre: A legnagyobb szociális 
erőforrás c. bevezető tanulmányával. Budapest. 1928. 223. lap. 

A kereszténység és a szociálizmus az a két eszme, amelyik 
a mindennapi ember előtt, mint két véglet tünik fel. E könyv írói- 
nak épen az volt a célja, hogy a szentírásban rejlő szociális taní- 
tásokra mutassanak reá s ennek kapcsán enyhítsék azt a képzelt 
hatalmas ellentétet, ami e két eszme képviselői között ma fennáll, 

Már többen mutattak reá arra a tényre, hogy az erkölcsnek és a 
politikának az elválaszthatatlan egységét, egyetlen könyv sem hang- 
sulyozza ki jobban, mint a szentirás. A könyv íróinak az volt a 
célja, hogy röviden megmutassák, hogy milyen mértékben foglal- 
kozik a szentirás, a szociális kötelességekre hivatott emberrel. A 
társadalom bemutatása mellett itt kezdenek foglalkozni egyedü! az 
egyénnel, aki azonban csak Jézus tanitásaiban lesz személyiséggé. 
Jézus az, aki tanitásaival lerakta az alapot a tudományos SZOCIO- 
lógia számára. A munka főcélja a szentírásban található szociáliás 
igazságok el nem pusztítható kincseinek bemutatása. Első részé- 
ben hét fejezetben foglalkozik a héber kanonikus és apokrifus ira- 
tok szociális tanításával. A második rész öt fejezete az  újszövet- 
ségi iratok szociális tanítását ismerteti. Az utolsó fejezet tárgya az 
őskeresztény atyák szociális gondolatainak vázolása. Az érdekes és 
tanulságos munka magyar nyelvre való átültetéséért Incze Gábort 
illeti meg minden dicséret. j 
Ferencz József. 


sz B sz 


KÜLÖNFÉLÉK 


Olvasóinknak szives tudomására hozzuk, hogy folyóiratunk 
következő száma, a közbeeső nyári szünet miatt, a szeptember— 
októberi számmal egyszerre fog megjelenni. 


A magyarországi református egyház új meghatározása. 
A magyarországi református zsinat dr. Ravasz László püspök ja- 
vaslatára az egyház meghatározását a következő szövegben fogadta 
el: , Jézus Krisztus közönséges anyaszentegyházának egyik része, 
a magyarországi református egyház, melyet országos törvényeink 
helvét hitvallású evangélikusnak, majd evangelikus reformátusnak 
is neveznek, magában foglalja Magyarország területén levő refor- 
mátus keresztyén egyházközségeket. A magyarországi református 
egyház az egész földön levő református egyházakkal a hit és lélek 
kapcsolata által van egybefűzve, a más országokban levő magyar 
református egyházakkal pedig az országos határok és a jogi sza- 
bályok különbözősége mellett is egy lelki közösség." 


A lelkészi hivatás nevelési szempontjai. A , Protestáns 
Szemle" folyó évi juniusi számában Imre Sándor, ez a jeles ma- 
gyar pedagógus, a fenti címen kiváló és figyelemre érdemes tanul- 
mányt ad közre, mely a nevelés és egyházak, valamint a lelkészi 
hivatás és nevelés viszonyát egészen új szempontból teszi vizsgálat 
tárgyává. Eszerint hibás az a régi beállítás, hogy az egyházaknak 
a maguk céljaik elérésére iskolákra van szükségük. Ez nem fejezi 
ki a lényeget. A lényeget úgy találjuk meg, ha a nevelés szem- 
pontjából indulunk ki s azt mondjuk, hogy az egyház maga nevelő 
intézmény. Minden egyház szellemi közösség. A szellemi közösség 
természete követeli, hogy állandóan foglalkozzék tagjainak szellemi 
életével, ami más szóval azt jelenti, hogy állandóan nevelni kell 
hiveit. Igy hát az egyházakra nézve a nevelés kérdése életkérdés. 
A nevelés szolgálatában állottak eddig az iskolák. De az egyházak 

létérdeke kívánja, hogy minden intézményüket a nevelés szolgála-: 
tába állítsák, ha létüket megtartani s fejlődésüket biztosítani akar- 
ják. Ebből a szempontból a lelkészek munkája egészen nevelői 
munka kell, hogy legyen. Itt nem csupán az iskolai nevelésről van 
szó, hanem minden olyan törekvésről, amely egy szellemi közösség 
tagjainak lelki alakítását tartja szem előtt s azokat valamely közös 
eszmény fölé emelni igyekszik. A szellemi közösség egyben élet- 
és sorsközösséget is jelent. Ez a közösség akkor lesz igazán erős, 
ha érzületközösséggé vállik. Ez esetben az egyén minden vágyát 
és "reményét a közösség céljaihoz tudja alkalmazni. E közösség 
kiépítésében áll a lelkész állandó nevelői tevékenysége a hivek élet- 
korára, műveltségére és társadalmi állására való tekintet nélkül. 
Különösen fontos ez a kisebbségi sorsban levő egyházaknál, ahol 
az élet-. és sorsközösség nagy lemondást és áldozatokat kíván. 
Azonban ezt a munkát csak nevelői lélekkel és nevelői gondolko- 
zással végezheti el a lelkész. Enélkül lehet kifogástalan hivatalnok, 
lehet nagytudású teológus, de sikeres pásztori munkát nem végez- 
het, mert a lelkekre csak lélekkel lehet hatni. Ez biztosítja a lel- 
kész személyének hatását az iskolás gyermekekre, a tanítóra, az 
ifjúságra és a gyülekezet felnőtt tagjaira. A lelkész eme nevelői 
munkájára alkalmazza a nevelés általános tételeit s végül sürgeti 
a lelkésznevelésben a nevelői szempont erősebb kidomborítását. 
, Mert — végzi érdekes tanulmányát — az az egyház halad életé- 
nek biztosításában a legtöbbre, amely leginkább gondoskodik a 
papképzésben arról, hogy a lelkész művelt hívei között is szilárdan 
megállhasson, egyénibben tudjon bánni az egyénekkel, fel tudjon 
ismerni adott helyzeteket gyülekezetében és ennek környezetében, 
megérthesse és megbecsülhesse a legegyszerübb emberek annyira 
aprólékos és nekik mégis oly fontos ügyét-baját — mindent egybe- 
foglalva: nevelő akarjon és tudjon is lenni." 


Aranyas és Áriánus biblia. Ismeretes, hogy Tótfalusi Kis 
Miklós ötévi fáradságos munkával Amszterdámban a magyar bib- 
liát ,a maga betüivel és költségével" 1685-ben kiadta. A nyomdai 
munkát olyan tökéletességre vitte benne, hogy ,mindenek felette 
csudálnák, valakik látnák". A szépen kiállított bibliát megfelelő 
aranyos kötéssel látta el s példányait ládákba rakva, lajstromozás- 
sal hazainditotta Erdélybe. Azonban utközben Lengyelországban, 
ahonnan a szociniánusokat azelőtt 25 évvel üldözték volt ki, le- 
foglalták s a tudatlanság miatt a drága kincs szinte a tűz marta- 

lékává lett. Ő ,A maga mentségében" 1698-ban Kolozsvárt itt 1 


művében igy irja le az esetet: , A Lajstromra akadván, mellyben 
fel-jegyzettem volt: eben s eben a Ládámban ennyi s ennyi 
aranyas biblia vagyon, ők azt ugy magyarázták, hogy áriánus biblia, 
és azt mondották: Ez nem egyéb, hanem az. Erdélyi Áriánusok 
nyomtatták e Könyveket, s alig hogy mind meg nem égették. Se 
Király, se Urak levelével, (melyekben parancsolták, hogy adja ki) 
semmit ő nem gondolván, a fHegyi-Tolvajoknak köszönöm Isten 
után a szabaditást; mert azok akor tájban Lengyel-Országra ütvén, 
és ott Udvar-Házakat s klastromokat fel-vervén, egy darabig nagy 
pusztítást tettek. A Lengyelek gyanitván, hogy azért a Jószágért s 
anak árestáltatásáérta Magyarok küldték rá a Tolvajokat: ezzel az 
egyel szabaditák meg, hogy felfogadtatták velünk, hogy többször 
rájuk nem küldjük azokat: mi pedig tölük szintén ugy. féltünk, 
nem hogy vélek egyetértettünk volna". Idézve Bod Péter: , A szent 
bibliának históriája" c. műve 164. I. 


A kereszténység és az orosz áteizmus. Ugy látszik, hogy 
azok a kegyetlen vallási üldözések, amelyekkel az elvakult orosz 
szovjet lehetetlenné kivánta tenni a keresztény egyházak munkáját 
s az apró gyermekek lelkét a sivár áteizmus gondolatával törekedik 
megmételyezni : mind jobban megmozgatja a nyugati keresztények 
lelkiismeretét. Svédország, Anglia, Franciaország, Svájc, Német- 
ország, Róma, Esztország, Bulgária, Görögország különböző vallá- 
sos egyesületei emelték fel tiltakozó szavukat az elkövetett isten- 
telenségek ellen. Magyar részről Kapi Béla ág. ev. püspök fújta 
meg a riadót , Kicsoda fekszik az orosz romok alatt?" cimen. 
Kimutatva, hogy ,az emberiség kultúrájának egy vérző darabja 
fekszik a romok között" s a kulturnemzetek aeropogusához és lelki- 
ismeretéhez fordul erélyes és gyors cselekvésért. 


Erdélyi magyar középiskolák dalosversenye. Az erdélyi 
magyar kisebbségi középiskolák növendékei között a Romániai 
Dalosszövetség nagyszabásu hangversenyt rendezett a kolozsvári 
magyar szinházban folyó évi junius hó 2—3. napjain. A hangver-" 
seny a kolozsvári és vidéki közönség nagyfoku érdeklődése mellett 
folyt le. A versenyben az első dijat a kolozsvári unitárius főgim- 
názium ifjuságának énekkara nyerte meg, melyet Kiss Elek ének- 
és zenetanár vezetett. A második dijat a nagyenyedi ref. tanitó- 
képző intézet vitte el. Az egyéni versenyben is szép sikert ért el 
az unitárius ifjuság, amennyiben a hegedü-versenyben az első dijat 
Márkos Albert V., a másodikat pedig Komjátszeghi Lajos VII. g. o, 


tanuló nyerte meg. Az énekversenyen pedig az első dijat Bede Emil 
I. éves. teológusunknak itélte a zsüri. 


A szerkesztésért felelős: VÁRI ALBERT. 

